Niška televizija » Džihadisti napreduju ka Bagdadu, nova pogubljenja\nDžihadisti napreduju ka Bagdadu, nova pogubljenja\nObjavljeno 11.10.2014. 14:32\nTagovi: dzihadisti, islamska drzava\nEkstremisti „Islamske države“ (IS) infiltrirali su se u jedno od bagdadskih predgrađa, Abu Graib, koji se nalazi na samo 13-ak kilometara od piste na međunarodnom aerodromu u glavnom gradu Iraka, javila je američka TV stanica „Si-Bi-Es njus“ (CBS News).\nTo izaziva ozbiljnu zabrinutost pošto je iračko Ministarstvo odbrane potvrdilo da IS ima ručne protivraketne bacače, navodi da televizija.\nIračka vojska još patrolira Abu Graibom, ali se „igra mačke i miša“ sa borcima IS koji na iračke snage bezbednosti iznenadno napadaju.\nPritom, televizija navodi da unutar samog Bagdada postoje „spavačke ćelije“ IS koje izvode skoro svakodnevna bombardovanja i atentate.\nIS je, takođe, osvojio u januaru Faludžu, koja je na samo 64 kilometra od Bagdada, a iračke snage bezbednosti bore se godinu dana da ga osvoje.\nCBS navodi da IS postepeno širi svoje prisustvo, i sada je ta ekstremistička grupa ili prisutna ili kontroliše ogroman deo ruralnih oblasti, a formirala je luk od 180 stepeni oko Bagdada od severa ka zapadu i ka jugu.\nOko te zone vode se okršaji a povremeno i teške bitke, između IS s jedne, i iračkih snaga i šitskih milicija, s druge strane.\nMeđutim, CBS navodi da je pitanje koliko će Iračani biti „dovoljno disciplinovani“ za značajnu bitku ukoliko IS pokrene veliku ofanzivu i podseća na nedostatke iračke vojske za proteklih pet meseci – brz pad Mosula na severu, nedostatak komandnog kadra i endemska korupcija koja podriva efikasnost vojske kao borbene snage.\nAFP navodi da su džihadisti ubili Rad al Azavija (37) snimatelja televizije Salahedin iz Tikrita udaljenog oko 140 kilometara severno od Bagdada i još tri žrtve u selu Samra, istočno od grada.\nReporteri bez granica (RSF) saopštili su ranije da su „oca troje dece“ pripadnici IS zarobili 7. septembra, pošto su došli u njegovu kuću i odveli ga zajedno sa njegovim bratom.\n„On nije učinio ništa pogrešno – njegov jedini zločin bio je što je bio snimatelj i samo je radio svoj posao. Mora da su ga neki ljudi iz sela optužili da je radio za vladu i predali ga džihadistima“, naveo je jedan od rođaka i dodao da je ubijeni Azavija „uvek imao kameru sa sobom“.\nProšlog meseca RSF je upozorio da pripadnici IS prete da će pogubiti Azavija, jer je, navodno, odbio da radi za njih.\nPripadanici IS pogubili su ranije juče još devetoro ljudi u dva grada na severu zemlje, optuživši ih za veze sa antidžihadistickim sunitskim organizacijama, saopstili su irački bezbednosni izvori i svedoci.\nPripadnici Islamske države (IS) nastavljaju da napreduju na terenu kod sirijskog grada Kobanija, izveštavaju zapadni mediji, navodeći da su islamisti zauzeli štab kurdske milicije koja učestvuje u odbrani tog grada na granici sa Turskom.\nU izveštajima se navodi da je IS zauzela skoro polovinu opkoljenog grada, uprkos napadima iz vazduha aviona koalicije koju predvode SAD.\nAntirežimska Sirijska opservatorija za ljudska prava tvrdi da su kurdski borci uspeli donekle da zaustave napredovanje džihadista ka centru grada, a rano jutros i avioni koalicije koju predvode SAD izveli su dva vazdušna napada na ciljeve IS južno i istočno od Kobanija, prenosi Frans pres.\nManje grupe kurdskih boraca neprestano napadaju džihadiste duž linije fronta, tvrdi Rami Abdel Rahman, direktor Opservatorije sa sedištem u Londonu, za koju francuska agencija navodi da ima široku mrežu izvora unutar Sirije.\nKurdske snage, ističe Bi-Bi-Si (BBC), uputile su hitan apel za još oružja i municije, kako bi sprečili napredovanje islamista.\nAktivista iz Kobanija Mustafa Ebdi rekao je da ekstremisti koriste civilna vozila sa kurdskim zastavama kako bi izbegli paljbu koalicione avijacije, preneo je AFP.\nNazivajući Kobani „simbolom otpora IS u Siriji“, Ebdi je kazao da je visoka verovatnoća da će taj grad pasti.\nSituacija je komplikovana bliskim vezama kurdskih branilaca Kobanija i zabranjene Radničke partije Kurdistana u Turskoj, koja je sprovodila višedecenijsku borbu za samoupravu na jugoistoku te zemlje, navodi francuska agencija, dodajući da Ankara veoma okleva da omogući da se preko granice doprema oružje ili kurdski borci.\nSpecijalni izaslanik UN za Siriju Stafan de Mistura upozorio je da je približno 12.000 civila još u gradu ili u njegovoj blizini, uključujući 700 uglavnom starijih u centru, i da će ih IS „verovatno masakrirati“ ako Kobani padne.\nPrema njegovim rečima, grad je „bukvalno opkoljen“, izuzev uskog ulaza i izlaza iz grada ka granici.\nDe Mistura je rekao da je između 10 i 13 hiljada ljudi napustilo grad i da se nalazi između Kobanija i turske granice, što predstavlja „humanitarnu tragediju ili katastrofu“.\nS druge strane, irački zvaničnici uputili su hitan poziv za vojnu pomoć u zapadnoj provinciji Anbar, strahujući da će ta oblast pasti u ruke IS.\nTa džihadistička grupa napada provincijski centar Ramadi i zauzela je vojne baze u toj oblasti.\nJedan američki zvaničnik rekao je AFP-u da je „krhka“ situacija u Anbaru, strateški važnoj provinciji u kojoj se nalazi druga po veličini brana.\nPripadnici IS kontrolišu velike delove teritorije u Siriji i Iraku, a zauzimanje Anbara omogućilo bi IS uspostavljanje puta za snabdevanje i potencijalne napade na glavni grad Iraka, Bagdad.\nEvropska unija pozvala je na veću međunarodnu saradnju u borbi protiv grupe Islamska država nakon što su džihadisti zauzeli glavni štab kurdskih boraca koji brane grad Kobane na sirijsko-turskoj granici.\n„Duboko smo zabrinuti zbog bezbednosne i humanitarne situacije u Kobaneu i ostatku sirijsko-kurdskog samoproklamovanog autonomnog regiona nakon tri sedmice žestokih borbi“, navodi se u saopštenju iz kancelarije šefice EU za spoljnu politiku Ketrin Ešton, prenosi AFP.\n„Narod Kobanea je demonstrirao međunarodnoj zajednici svoju rešenost da iskoristi sva sredstva kako bi zaštitio osnovna prava i vrednosti i odupro se napadima“, piše u saopštenju.\nU saopštenju se pozivaju EU, Turska i ostali regionalni i međunarodni partneri da „više sarađuju kako bi izolovali i suzbili pretnju koju predstavlja ISIL“.\nJoš jedan smrtonosni virus preti Africi


Uloga andragoga za uspešno učenje odraslih | Samoobrazovanje\nNekoliko pojmova su ključni za uspešno učenje odraslih:\nMotivacija, snaženje, zadržavanje/pamćenje, transfer/prenošenje informacija.\nAndragogija i ljudi koji se njome bave su uvek “na treningu” – konstantno usavršavanje, napredovanje, učenje!\nOdrasli “učenici” kojim god motivom da su potaknuti prate internet, dešavanja u svim sferama društva, imaju svoj (bilo koji) stav i neće se pomiriti sa zastarelim i neefikasnim metodama učenja.\nAndragog mora da planira i prilagođava nastavni proces svakom polazniku, da se trudi da obuka ide u pravcu ostvarenja očekivanih kompetencija, da korelira nastavne sadržaje iz različitih predmeta i uključi primere iz života.\nDalje, mora da motiviše i uključuje polaznike u diskusiju. Takođe, da podstiče empatiju, kreativnost, samopoverenje i samopoštovanje. Ko će nego on da napravi dobru atmosferu za rad, da spreči pojavu stresa i frustracija.\nMotivacija je ključni činilac uspešnog nastavnog procesa, učiti odraslog je veoma težak rad.\nSvi znamo kakva je tradiciona nastava, ali kod odraslih nastava je interaktivna i funkcioniše ovako:\npolaznik je centar nastave, učenje je aktivna konstrukcija znanja, različiti stilovi učenja (u skladu sa individualnim interesovanjima), uči se uz saradnju svih polaznika, velik je broj nastavnih metoda, nastavnik je facilitator a evaluacija naučenog je formativna.\nU stvari, šema rada andragoga je otprilike ovakva: zadatak / cilj – uspeh – podsticaj/motivacija – novi cilj + i tako opet i opet!\nPostoje zaista brojne strategije i postupci podsticaja odraslih u postupku učenja.\nRazne su metode izlaganja, diskusija, vežbanja, opservacije, rada s knjigom, laboratorijskih metoda, didaktičkih elemenata… ali to je već druga tema.\nKo od nas može da kaže da, recimo danas, ništa nije saznao?\nZrelo doba nam je dalo slobodu da saznajemo šta i koliko želimo. To je jedna od…nekoliko dobrih stvari vezane za proces starenja!\n“Davno je rečeno da onaj ko ne misli na budućnost, neće je ne imati. Ali, isto tako, ko zaboravi na prošlost, ponoviće mu se. Razume se da ne želimo da nam se desi ni prvi ni drugi slučaj. Zato je potrebno permanentno osposobljavanje naučnih radnika za uspešno kretanje napred i to na način da nam prošlost ne bude samo opterećenje već, ukoliko je moguće, nadahnuće i podstrek za nova ostvarenja”\nK. Omae “Kako razmišlja strateg“.


Vesić najavio rekonstrukciju Sremske ulice - Beogradski Portal\nVesić najavio rekonstrukciju Sremske ulice\nU narednih desetak dana počinje uređenje Sremske ulice, izjavio je Goran Vesić u jutarnjem programu RTV Pink.\n– Uređenje Sremske ulice izvodi se od granice završene rekonstrukcije Ulice maršala Birjuzova do uklapanja u postojeće stanje ulica Terazije, Knez Mihailove i Kolarčeve. Radovi su deo proširenja pešačke zone u najužem centru grada. U Sremskoj ulici uklanjamo postojeći asfalt kako bi se i ova ulica uklopila u pešačku zonu sa zastorom od granitnih ploča i kocaka – rekao je Vesić.\nRadovi obuhvataju i izgradnju kišne kanalizacije, zaštitu ili izmeštanje svih postojećih instalacija koje mogu biti ugrožene prilikom izvođenja radova, kao i postavljanje žardinjera i pergola sa zalivnim sistemom i ozeljenjavanjem.\n– Rekonstruiše se Sremska ulica u dužini od 165 metara, a biće urađena hidroizolacija gornje konstrukcije podzemnog pešačkog prolaza kod Palate Albanija – rekao je Vesić i najavio da će ubrzo na sličan način biti obnovljen i deo Nušićeve ulice u delu od Terazija do Dečanske.\nVrednost projektovanja i izgradnje iznosi 87,9 miliona dinara, a izvođač treba da završi radove tokom jeseni.


Neočekivano pomirenje Rusije i Turske, šta je iza? | WebTribune\nHome SPEKTAR Neočekivano pomirenje Rusije i Turske, šta je iza?\nSastanak predsednika Rusije i predsednika Turske održan je 09.avgusta 2016.godine. Donet je paket predloga u cilju zbližavanja dve države a važan deo su energetski projekti.\nPojedini stručnjaci veruju da je upravo to razlog neočekivanog pomirenja Rusije sa Ankarom, ako ne i jedini. Oni su izjavili sa sigurnošću da je, nakon prvog sukoba zbog obaranja ruskog bombaredera, telefonski razgovor oko održavanja sastanka između dvojice predsednika obavljen u vreme kada je Erdogan bio spremna na ustupke u oblasti energetskih projekata.\nNeuspeli državni udar u Turskoj i instant podrška predsednika Putina turskom kolegi doprineli su poboljšanju odnosa. Ruski stručnjaci veruju da je rezultat toga sastanka od 09.avgusta i da je to strateška pobeda za Rusiju.\nSuština je u sledećem: već posle prve “narandžaste revolucije” 2004.godine i pogoršanja odnosa između Rusije i Ukrajine, isporučivanje gasa evropskim potrošačima je postalo sporno. Tako je rođen projekat “Severni tok” koji transportuje gas iz Rusije, a prvo prolazi kroz ukrajinski transportni sistem.\nMeđutim, nepredvidivost režima u Kijevu je pokrenula Moskvu na izgradnju novog i skupog gasovoda koji će zaobilaziti Ukrajinu. Rusija je napravila dva konkuretska projekta: severni i južni. Tačnije, dve strategije gasovoda: “Severni tok” i “Južni tok.” U početku, Rusija je imala veliku ponudu za izgradnju “Južnog toka”- to je najkraći i najjeftiniji ogranak cevovoda a omogućio bi snabdevanje gasom u centralnoj i južnoj Evropi.\nPolaganje cevi za ovaj projekat je već počelo, ali je iznenada prekinuto krivicom premijera Bugarske, Borisova, koji je neočekivao poništio sporazum sa Moskvom. Bugarska, jedna od članica EU, dobila je u Briselu zabranu po pitanju gasovoda i sporazuma sa Rusijom. Brisel vodi računa o ekonomskim interesima Ukrajine.\nProjektom “Južni tok” Ukrajina gubi najmanje 2 milijarde dolara godišnje. Ovo se odnosi samo na direktne gubitke, a gde je još tarifa za prevoz gasa koji Ukrajina povećava svake godine… Ni politički gubici nisu zanemarljivi: Ukrajina će izgubiti status tranzitne zemlje i neće moći da ucenjuje Rusiju navodnim odsecanjem Evrope od zaliha gasa.\nOdbijanje Bugarske da se drži sporazuma primorava Rusiju da se okrene Turskoj. Međutim, ovi pregovori su bili teški. Spor se javio jer svaka strana ima sopstvenu viziju projekta. Turska želi da se gasovod izgradi o trošku Rusije i da se gas isporučuje turskim potrošačima. Rusija posmatra Tursku kao prirodni (u geografskom smislu) logistički centar za dalji transport gasa u južnu i centralnu Evropu. Spor je okončan u prvoj fazi obaranjem ruskog aviona.\nDo nedavno, izgledalo je da je najrealniji projekat “Severni tok” protiv koga su Brisel i Ukrajina. Za italijanske potrošače ukrajinski argumenti protiv ovog projekta su osnovani.\nPrema ukrajinskim stručnjacima gas koji se sada isporučuje u EU preko ukrajinskog transportnog sistema je svakako prvobitno namenjen korisnicima iz južne, centralne i istočne Evrope. Ukrajinski tranzit je kraći, i time jeftiniji. Takođe je bitno da, u okviru EU, snabdevanje preko novog, južnog, toka ne bi bilo dovoljno. Gas bi se isto tako transportovao dužim putem, preko zemalja južne Evrope, i samim tim njegova cena bila bi veća.\nIzgradnja severnog toka donela bi Nemačkoj status zemlje koja ima neformalni monopol nad isporukom gasa u celoj Evropi, bez ikakvog interesa za centralnu i južnu Evropu.\nSastanak Putina sa Erdoganom je izgleda otvorio nove mogućnosti za realizaciju alternativnih gasovoda. Erdogan je rekao da je Ankara spremna da isporučuje gas Evropi preko “Turskog toka” u slučaju nastavka projekta. Ali uoči Erdoganove posete Sankt Peterburgu bilo je još nekoliko bitnih izjava po pitanju energetske saradnje.\nPremijer Borisov je 08.avgusta rekao da bi Rusija i Bugarska trebale da obnove sporazum o radnim grupama i prethodno otkazane energetske projekte, uključujući izgradnju “Južnog toka.” Vladimir Putin je sutradan uzvratio na reči premijera Bugarske:” Bugarska strana sada želi da se vrati u ovaj projekat. Sada kada neke namere nisu dovoljne, već samo apsolutno armirana i čvrsta garancija pravne prirode.”\nPredsednik Putin je ovim otvorio niz intriga oko transportnih puteva gasovoda na jugu. Izgradnja “Južnog toka” ili “Turskog toka” je još uvek daleka, ali ima izvesnih poboljšanja i verovatno će biti realizovan. To je u interesu zemalja južne Evrope.


Čekajući vetar, 3. 1. 2021.\nO Makiškom polju, značajnom beogradskom vodoizvorištu i o zimskom hranjenju ptica\nU svetu naoružani čuvari čuvaju vodoizvorišta. Ovde naoružani specijalci čuvaju gradske odbornike dok usvajaju plan izgradnje stambeno-poslovnog centra i linije metroa na Makiškom polju, značajnom beogradskom vodoizvorištu sa najviše reni bunara. Čuvali su ih od nezadovoljnih građana. Tačka dnevnog reda je brzom munjom usvojena dva dana pred novogodišnje praznike. Zvuči kao da je gotovo, ali struka sve glasnije upozorava na štetne posledice projekta, a hiljade potpisnika peticije traže referendum.\nLepo je znati da postoji i ono što možemo da uradimo bez osvajanja i muke, što zavisi od nas, a ima pozitivan efekat - na primer: hranjenje ptica tokom zime i učestvovanje u takmičenju „Ptice moje hranilice", koje organizuje Društvo za zaštitu i proučavanje ptica Srbije.


Mijušković, Ševaljević i Vujović pozitivni na koronavirus | onogošt.me\nMijušković, Ševaljević i Vujović pozitivni na koronavirus\n„Lavovi“ su odradili prvi trening u „Feniks areni“ u kojoj sjutra duelom protiv šampiona svijeta – Danske, počinju šesto učešće na prvenstvima Evrope.\nTri igrača dobila su pozitivan rezultat na obaveznom PCR testiranju koje je odrađeno sinoć – to su golman Mile Mijušković, te srednji bekovi Vasko Ševaljević i Stevan Vujović.\nMijušković i Ševaljević večeras će ponovo biti testirani, jer su nakon pozitivnog rezultata i obaveznog karantina u Podgorici, dobili negativan rezultat pred put u Debrecin. Njih dvojica bi dakle, ukoliko dobiju negativan rezultat, ipak, mogli da nastupe u premijernom meču na šampionatu.\nPrvi trening u Debrecinu odradilo je 15 igrača, a na dan meča priključiće im se i pivot Nebojša Simović, koji je krenuo na put, nakon što je dobio negativan rezultat na PCR testiranju u Podgorici. Ukoliko i na PCR testiranju u Mađarskoj, bude negativan, ima pravo nastupa na prvenstvu.\nSelektor Zoran Roganović i dalje je pozitivan na korona virus, pa će „lavove“ u duelu protiv Danske, sa klupe predvoditi direktor reprezentacije Draško Mrvaljević.\n"Lavovi" protiv Holanđana jure još jedan trijumf na EP\nRukometaše Crne Gore danas od 15.30h očekuje drugi meč glavne runde Evropskog prvenstva protiv selekcije Holandije.\n"Lavovi" priredili čas rukometa Hrvatima\nRukometaši Crne Gore savladali su Hrvatsku u prvoj utakmici glavne faze Evropskog prvenstva 32.26.\n"Lavovi" protiv Hrvata nastavljaju takmičenje na EP\nRukometaši Crne Gore danas će od 15.30 časova u Budimpešti igrati prvi meč glavne runde Evropskog prvenstva. Protivnik će biti Hrvatska, koja, kao i "lavovi", nije uspjela da prenese niti jedan bod u glavnu rundu.\nCrnu Goru će na Zimskim olimpijskim igrama u Pekingu (4. – 20. februar) predstavljati troje sportista: Jelena Vujičić i Eldar Salihović takmičiće se u slalomu i veleslalomu, a Aleksandar Grbović u kros-kantriju na 15 kilometara, saopšteno je iz Crnogorskog olimpijskog komiteta.


Online baza filmskih lokacija u Srbiji\nSrpska filmska asocijacija poziva predstavnike medija na promociju/lansiranje prve onlajn baze filmskih lokacija u Srbiji www.filmlocationserbia.com\nGalerija Ozon, Andrićev venac 12, petak, 2. novembar u 19 časova\nFilm Location Serbia (www.filmlocationserbia.com) je prva obimna internet baza filmskih lokacija u Srbiji i prva baza ove vrste u jugoistočnoj Evropi koja nudi širok spektar interesantnih mesta i objekata za snimanje ali pruža i brojne logističke podatke. Kreator ovog tehnički veoma naprednog i jedinstvenog portala je Srpska filmska asocijacija koja pod brendom Film in Serbia promoviše našu zemlju u svetu kao atraktivnu i isplativu destinaciju za međunarodne filmske i TV projekte.\n„Svesni smo činjenice da međunarodni filmski i televizijski profesionalci, iako su sada već sigurno čuli za Srbiju kao privlačnu novu destinaciju, u suštini i dalje ne znaju kako naša zemlja zapravo izgleda i šta sve može da ponudi. Zato smo napravili preko 2000 novih fotografija koje predstavljaju 200 lokacija u Beogradu, Šumadiji i Vojvodini. Ovo je samo prva faza i naša je namera da u narednom periodu predstavimo celu zemlju“, kaže Ana Ilić, izvršni direktor Srpske filmske asocijacije.\nPored velikog broja visoko kvalitetnih fotografija, baza nudi mnoštvo praktičnih informacija kao i veoma efikasan i brz pretraživač. Dodatna mogućnost je i opcija „moj projekat“ koja omogućava posetiocima baze da prave sopstveni izbor lokacija i fotografija kreirajući svoju individualnu web stranicu koju mogu da podele i sa svojim partnerima. Na ovaj način izbegava se slanje fotografija elektronskom poštom u velikim fajlovima što je uvek problematično. Ovaj individualni izbor fotografija uvek ostaje na posebnoj web stranici kojoj samo pozvani partneri mogu pristupiti, ostavljati komentare, dodavati fotografije.\n„Želeli smo da domaćim menadžerima lokacija i producentima, ali i međunarodnim profesionalcima, olakšamo slanje visoko kvalitetnih fotografija za specifične projekte svojim partnerima širom sveta. Umesto da se, kao do sada, muče da prave prezentacije fotografija i šalju ih elektronskom poštom, oni mogu u nekoliko koraka da naprave sopstevni izbor lokacija“, dodaje Ilić.\nKorišćenje baze je besplatno, ali da bi mogli da koriste sve funkcionalnosti, korisnici treba da se registruju. U narednom periodu, Srpska filmska asocijacija dodavaće još mnoštvo korisnih informacija poput najbližeg smeštaja, prilaznih puteva, parkinga itd kao i brojne nove fotografije i lokacije. Pored toga, svako (pojedinac, firma ili institucija), ko ima ideju o pogodnoj lokaciji ili poseduje dovoljno atraktivnu lokaciju, može da se prijavi na sajtu za njeno postavljanje u bazu i time je ponudi za filmsku i TV proizvodnju.\nKreiranje on line baze lokacija je deo „Film Friendly Projekta - razvoja poslovnog okruženja naklonjenog filmu“, pod podrškom programa RSEDP2“ Evropske Unije započetog 2011. od strane Srpske filmske asocijacije u partnerstvu sa NALED-om (Nacionalna alijansa za lokalni ekonomski razvoj) i SIEPA-om (Agencija za strana ulaganja i promociju izvoza). Projekat za cilj ima standardizaciju pravila i procedura za izdavanje dozvola i najma lokacija za potrebe filmskog snimanja. Projektom su obuhvaćene teritorije opština u širem području grada Beograda, Vojvodine i Šumadije sa ciljem da se identifikuju lokacije koje su atraktivne i mogu biti korišćene za potrebe filmske, TV i reklamne produkcije.\nSrpska filmska asocijacija, osnovana u julu 2009. godine, okuplja firme i frilensere u oblasti filmske, TV i produkcije reklama zainteresovane za promociju Srbije kao destinacije za medjunarodnu filmsku produkciju. U cilju afirmacije i promocije Srbije kao filmske destinacije pokrenut je vebsajt www.filminserbia.com koji pruza integralnu produkcijsku ponudu i neophodne informacije zainteresovanim stranim klijentima.\nSFA je članica AFCI -Medjunarodne asocijacije filmskih komisija koje se bave promociom svojih regija za snimanje filmova.\nfilm filmovi srbija veb sajtovi web sajtovi\nOznake: film filmovi srbija veb sajtovi web sajtovi


Međunarodni sajam poljoprivrede, na kojem učestvuje oko 1.300 domaćih i stranih izlagača, otvoren u Novom Sadu. Srbija je od danas svetski centar poljoprivrede, rekao ministar Saša Dragin.\nNa Novosadskom sajmu otvoren je Međunarodni poljoprivredni sajam, na kojem učestvuje oko 1.300 domaćih i stranih izlagača.\nMinistar poljoprivrede Saša Dragin istakao je da je od danas Srbija svetski centar poljoprivrede i dodao je da je agrarna politika Srbije socijalno odgovorna i da je okrenuta prema malom poljoprivrednom proizvođaču.\nDragin je na otvaranju sajma podsetio da je poljoprivrednicima u Srbiji počela isplata subvencija po hektaru i naglasio da je prvog dana na njihove račune "leglo" 180 miliona dinara ukupno. Očekuje se da će, kako je Dragin ranije najavio, celokupna isplata podsticaja po hektaru biti obavljena do septembra.\n"Poljoprivreda je jedina fabrika pod vedrim nebom, koja mora da radi 365 dana, koja je izložena ćudima klime, ali i nepredvidivosti tržišta" naglasio je otvarajući Međunarodni sajam predsednik Vlade Vojvodine Bojan Pajtić.\nPajtić je rekao da izazovi svetske ekonomije traže da se ide u korak sa novim znanjima i tehnologijom, da se ulaže velika energija i usvoje standardi proizvodnje koji će otvoriti nova tržišta za srpskog poljoprivrednika i omogućiti mu bolju zaradu.\nOve godine sajam prvi put ima i zemlju partnera Međunarodnog poljoprivrednog sajma, a to je Mađarska, u čijoj organizaciji će tokom priredbe biti upriličeni brojni stručni skupovi, ali i kulturna manifestacija "Mađ art" na više lokacija u Novom Sadu.\nPredstavnici Mađarske ocenili su da će partnerstvo biti izuzetna prilika za proširenje ekonomske saradnje dve zemlje i vraćanje ukupne robne razmene na nivo koji je postojao pre globalne ekonomske krize, pošto poljoprivreda dve zemlje ima najveće perspektive za to.\nPortugal zemlja partner sledećeg Sajma\nMinistar poljoprivrede najavio je da će sledeće godine Portugual biti zemlja partner 78. Međunarodnog poljoprivrednog sajma u Novom Sadu.\nNa ovogodišnjem sajmu priliku da se predstave imaju najveće kompanije agrobiznisa iz 20 zemalja, a strani izlagači čine 30 odsto od ukupnog broja učesnika.\nPolovina izlagača predstaviće novosti u industriji poljoprivredne mehanizacije i prateće opreme, a članovi Poslovnog udruženja uvoznika poljoprivredne mehanizacije najavili su da će tokom sajma prodavati mehanizaciju i opremu sa popustom od tri do 10 odsto.\nMinistarstvo poljoprivrede Srbije i ove godine je strateški partner poljoprivrednog sajma, a ujedno je i pokrovitelj najveće nacionalne izložbe stoke, na kojoj će biti izloženo oko 3.000 životinja.\nPrema ranijim najavama, Ministarstvo poljoprivrede će i ove godine pokušati da od sajma napravi politički događaj, a dolazak je potvrdilo 12 ministara poljoprivrede iz evropskih zemalja koji učestvuju na Ministarskoj koferenciji u Beogradu.\nNa ovogodišnjem poljoprivrednom sajmu, koji će biti otvoren do 22. maja, učestvuje oko 100 mađarskih poljoprivrednih i prehrambenih kompanija, kao i firme iz mašinske industrije.\nCene ulaznica su za 20 odsto niže nego prošle godine, a pojedinačna ulaznica koštati 400, a kolektivne 300 dinara.\nMemorandum o saradnji sa Republikom Srpskom\nMinistri poljoprivrede Srbije i Republike Srpske Saša Dragin i Radivoje Bratić potpisali su memorandum o razumevanju u oblasti ruralnog razvoja, kojim je predviđeno jačanje pomoći poljoprivredi RS, pre svega u obezbeđenju mineralnih đubriva i u savetodavnom sektoru.\n"Srbija snažno podržava suverenitet i teritorijalni integritet BiH, ali je isto tako snažna i naša obaveza da brinemo o položaju pripadnika naše nacije, gde god se oni nalazili", istakao je Dragin, napomenuvši da je ovaj vid pomoći nastavak i produbljivanje dosadašnjih uspešnih aktivnosti između dva ministarstava.\nRepublika Srpska, posebno njena poljoprivreda, ima svu moguću podršku od Srbije, rekao je Bratić i precizirao da je protokolom konkretizovano kreditiranje, odnosno odloženo plaćanje u nabavci mineralnih đubriva u Srbiji, što će biti od velike pomoći poljoprivrednicima u RS\nČitanja: 4702 | Komentara: 0 | Dodaj komentar


BiH u devet godina napustilo gotovo pola milijuna ljudi - Leutar.net\nBiH u devet godina napustilo gotovo pola milijuna ljudi\n22. decembra 2021. LEUTAR Društvo, Magazin 0\nSlužbenih podataka nema, ali prema procjenama nakon istraživanja Unije za održivi povratak i integracije BiH, Bosnu i Hercegovinu u proteklih devet godina napustilo je nekoliko stotina hiljada ljudi.\nPrema njihovim podacima u istraživanju koje je počelo od 2013. godine, najmanji broj iseljenika bio je 2018. godine kada je BiH napustilo 20.943 građana. No, nakon toga kreće strelovit rast iseljavanja pa je 2019. godine iz BiH iselilo 56.987 osoba, prošle godine oko 85.000, a ove godine unatoč pandemiji i ograničavanju kretanja čak 170.000!\nUkupno, Unija pretpostavlja da je u ovih devet godina koliko traje istraživanje BiH napustilo više od 484 hiljade osoba.\nPrema podacima prikupljenim u istraživanju najčešći razlozi odlaska su nestabilna politička situacija, bolja budućnost za porodicu i djecu u inostranstvu, korupcija, veći kvalitet života u inostranstvu i veća mogućnost uspjeha za mlade u inostranstvu.\nKada su mladi u pitanju posebno je kritična situacija na području Unsko-sanskog kantona, iz kojeg posebno masovno odlaze upravo mladi.


Homepage | PARK NOVI RESIDENCE\nStambeno poslovni kompleks Park Novi Residence\nKompleks sadrži 6 zgrada sa ulazima iz unutrašnjeg dvorišta što doprinosi većoj privatnosti i bezbednosti. U kompleksu se nalazi 466 stambenih jedinica, stanova i penthausa svih struktura, 530 garažnih mesta u dve podzemne etaže ispod cele površine kompleksa, kao i 20 poslovnih prostora na prizemnoj etaži. U unutrašnjosti dvorišta se nalazi dečije dvorište, teretana na otvorenom i nadkrivene biciklane. Stambeni kompleks ovog tipa omogućava kontrolisani pristup, video nadzor i profesionalno održavanje. Okruženje unutar i oko kompleksa pruža veliki broj mogućnosti, a lokacija je atraktivna zbog blizine budućeg gradskog parka, vrtića, osnovnih škola, hipermarketa, brzog pristupa autoputu kao i dobre povezanost sa javnim prevozom.\nEurobank Direktna ad je partner na našem projektu Park Novi Residence i prati gradnju kroz projektno finansiranje.\nUpoznajte se sa detaljima ponude Eurobank Direktne na https://bit.ly/373FaMv i izaberite stan koji odgovara Vašim potrebama po izuzetno povoljnim uslovima kreditiranja.\nsavremeno porodično stanovanje\nCeo kompleks projektovan je tako da svojim stanarima pruža maksimalan komfor i funkcionalnost, upotrebom vrhunskih materijala modernog dizajna, dok je svaki detalj usmeren ka unapređenju kvaliteta života u njemu.\nPoseban značaj i pažnja pridati su projektovanju svakog stana, sa akcentom na optimizaciji strukture, kvadrature i funkcionalnosti.\nPored stambeno poslovnog dela tu su i prateći sadržaji koji podižu kvalitet i neprikosnovenu udobnost stanovanja i poslovanja. Tako se na dve podzemene etaže nalazi garaža sa većim brojem parking mesta od broja stambenih jedinica kompleksa.\nTržnih centara u blizini\nŠkola i vrtića u okolini\nParking mesta u garaži\nKomercijalno poslovni sadržaji ukupne površine 4000 m² u okviru kompleksa.\nUKUPNO 57.400 M²\nPovršina stambeno poslovnog kompleksa PARK NOVI RESIDENCE\n35.000 M² ZELENILA\nStambeno poslovni kompleks sa jedinstvenom lokacijom jer se nalazi neposredno uz novi gradski park.\n6 objekata lamelnog tipa sa unutrašnjim dvorištem\ni podzemnom garažom sa pristupom iz ulice Đorđa Nikšića Johana.\nLokacija stambeno poslovnog kompleksa “Park Novi Residence”\nStanovanje uz novi park\nKompleks je okružen Bulevarom Evrope, Bulevarom vojvode Stepe i ulicama Milana Ješića Ibre i Đorđa Nikšića Johana\nul. Milana Ješića Ibre BB\nProdajni Centar- “Park Novi Residence”\nPredugovaranje je u toku\nKontaktirajte nas svim radnim danima\nod 7h do 17h,\nkao i subotom od 9h do 15h\n060 400 1000,\n060 400 2000\nNaša prodajna kancelarija se nalazi na lokaciji gradilišta, pristupa se sa Bulevara vojvode Stepe.\nStanovi & Penthausi


autor: Aleksandar Milošević 17.01.2021 0\nUprkos tome što skijaški skokovi uživaju veoma malu popularnost kod nas i iako ne postoje infrastrukturni uslovi za bavljenje ovim sportom, Srbija ipak ima svog predstavnika, trenutno u mlađim kategorijama. Riječ je o šesnaestogodišnjem Nikoli Stevanoviću iz Smedereva koji je uz svog oca Nenada zavolio ovaj sport prateći na televiziji takmičenja Svjetskog kupa i Turneju četiri skakaonice, a najviše su ih inspirisali nastupi legendarnog finskog ski skakača Jane Ahonena.\nFoto: Todd Trapani, Unsplash\nS obzirom na to da u Srbiji ne postoje skijaške skakaonice, svoje prve skokove Nikola je izveo na improvizovanim skakaonicama koje je pravio njegov otac, koji je usput izučavao i trenerski posao za ovaj sport.\nNikolin otac i trener Nenad Stevanović kaže da su od samog početka bili veoma motivisani, iako su se susretali s raznoraznim poteškoćama, budući da su pioniri ovog sporta u Srbiji.\n„Inspiraciju smo nalazili u tome da učestvujemo u karavanu 'belog sporta' zbog uspeha mnogih renomiranih sportista, ali i u želji da se u ovom sportu zabeleže neki značajniji sportski rezultati. Međutim, osnovne poteškoće bile su nam to što ne postoje infrastrukturni uslovi za bavljenje ovim sportom, kao i problemi s nabavkom neke osnovne opreme“, kaže Nenad.\nNikola Stevanović danas je jedini zvanično registrovani ski skakač iz Srbije, a svoje usavršavanje nastavio je u Sloveniji, gdje trenutno kao član slovenačkog skijaškog kluba Ljubno trenira na skijaškim skakaonicama srednje veličine, odnosno na skakaonicama veličine od 40 i 60 metara, a takođe oprobao se i na nešto većim – od 80 i 90 metara. On je i vlasnik zvanično najdužeg leta Srbije, a u pitanju je dužina od 65 metara, koju je ostvario na takmičenju na Planici u maju 2019. godine.\nNikola kaže da u trenutnim uslovima nešto rjeđe trenira nego inače, obično od tri do pet puta sedmično i da trenutno nastupa na takmičenjima u okviru FIS kupa, koji je jedan od tri kupa pod okriljem Međunarodne skijaške federacije.\n„Najbolje takmičarske rezultate ostvario sam u Sloveniji u pionirskoj konkurenciji 2014. godine kada sam osvojio treće mesto, ali veoma značajan rezultat je i 29. mesto u juniorskoj konkurenciji na takmičenju u Rumuniji, mada bi rezultati mogli biti i bolji“, ističe Nikola i dodaje da je veoma ponosan i zahvalan što ima priliku da jedini predstavlja svoju zemlju u ovom sportu.\nIako u Srbiji postoje prirodni uslovi za razvoj skijaških skokova i pored toga što Srbija ima moderne skijaške centre, još uvijek ne postoji nijedna skijaška skakaonica. Sredinom prošlog vijeka postojalo je pet skakaonica, ali danas nijedna od njih nije u upotrebi. Četiri od pet pomenutih skakaonica nalazile su se na Avali, na Košutnjaku, na Fruškoj Gori, tačnije na Popovici i na Kopaoniku. Peta skakaonica bila je na planini Goč kod Kraljeva, na lokaciji Dobre vode. Ova tridesetmetarska skakaonica izgrađena je 2004. godine, ali ona je ubrzo zapostavljena tako da i ona zvanično ne postoji od 2012. godine. Međutim, u posljednje vrijeme ima nekih nagovještaja da bi se skakaonice mogle graditi na jugu Srbije, vjerovatno na Kopaoniku.\nOdgovor na pitanje o afirmaciji skijaških skokova u Srbiji nije stigao iz vrha Skijaškog saveza Srbije. Ipak Nenad Stevanović kao predsednik Komisije za skijaške skokove u okviru Skijaškog saveza Srbije ističe da ima malih, ali opet nedovoljnih pomaka u razvoju ove discipline.\n„Na afirmaciji skijaških skokova u Srbiji radi se u postojećim okvirima zakonske regulative i edukacije, putem raznih seminara koji se održavaju, kao i licenciranjem novih trenera za mlađe i početne kategorije koji bi mogli da razviju bazne tehnike kod najmlađih sportista“, kaže on i dodaje da njemu kao treneru najviše odgovara saradnja s trenerima iz drugih zemalja kada stiče nova znanja i iskustva.\nPoseban problem za sve koji žele da se bave ovim sportom jeste i to što čak ni u regionu ne postoje adekvatni uslovi za razvoj skijaških skokova, pa čak ni na planini Igman na kojima su skijaške skakaonice u potpunosti zapostavljene, iako je na njima održano takmičenje u ovom sportu u sklopu Zimskih olimpijskih igara u Sarajevu 1984. godine.\nNikolu i Nenada očekuju brojni izazovi u narednom periodu. Najprije slijede u januaru pripreme u okviru FIS kampa u poljskom centru Ščirk, a zatim i mogući nastupi na takmičenjima u okviru FIS kupa u februaru ili u martu. Jedan od većih ciljeva koji im je u planu jesu svakako i Zimske olimpijske igre u Pekingu 2022. godine, na kojim bi Srbija prvi put mogla da ima svog predstavnika u skijaškim skokovima.


Selaković: Unaprediti odnose sa zemljama Latinske Amerike i Kariba - mediji.net\nMinistar spoljnih poslova Nikola Selaković sastao se danas u Madridu, u okviru zvanične posete Španiji, sa generalnom sekretarkom Ibero-američke konferencije (SEGIB) Rebekom Grinspan i poručio da naša zemlja želi da očuva i dodatno unapredi tradicionalno dobre odnose sa zemljama Latinske Amerike i Kariba, utemeljene na uzajamnom prijateljstvu.\nSelaković je naglasio da je Srbija zainteresovana za sticanje statusa pridruženog posmatrača u Ibero- američkoj konferenciji, jer bi to stvorilo dodatnu platformu za razvoj saradnje sa zemljama Latinske Amerike i Kariba i doprinelo kvalitetnijem povezivanju i jačanju saradnje u oblastima obrazovanja, nauke, tehnologije i umetnosti.\nkaribiPročitajte još na ovu temu\nlatinska amerikaPročitajte još na ovu temu\nDiplomata rekao da je izraelsko priznanje Kosova došlo na osnovu dokumenta koje su Srbija i Priština potpisale sa SAD. Šef srpske diplomatije odgovara da su dve strane potpisale dva različita dokumenta\nSelaković čestitao Bajram\nMinistar spoljnih poslova Nikola Selaković čestitao je danas Ramazanski bajram reis-ul-ulemi Islamske zajednice Srbije Seadu Nasufoviću, predsedniku Mešihata Islamske zajednice u Srbiji muftiji Mevludu Dudiću i svim vernicima islamske veroispovesti.\nAmbasador Izraela u Beogradu Jahel Vilan na hitnoj konferenciji za novinare izjavio je da tokom gostovanja u programu TV Prva nije rekao da je Srbija priznala nezavisnost Kosova, već da je Izrael priznao Kosovo pod pritiskom Amerike. Ministar spoljnih poslova Nikola Selaković rekao je da su tvrdnje...


Reprezentativac Srbije ima novi klub - Televizija Kopernikus TV K::CN\nSrpski košarkaški reprezentativac Stefan Jelovac pronašao je novi angažman. 29-godišnji krilni centar će od naredne sezone nositi dres Bamberga u koji stiže nakon sjajne sezone u Nižnjem Novgorodu sa kojim je izborio plasman u plej-of VTB lige uz prosek od 20.5 poena i 6.8 skokova po utakmici.\nSvojm dobim partijama u ruskom timu izborio je i status reprezentativca Srbije. Inače, Jelovac je do odlaska iz Srbije 2011. godine igrao sa Megu i Crvenu zvezdu, a kasnije je nastupao u Turskoj, Italiji, Litvaniji, Španiji i Rusiji.\nNjegov novi klub je porazom od Bajerna u polufinalu plej-ofa nemačakog šampionata izgubio mesto u Evroligi. Bemberg je kasnije odbio da se prijavi za takmičenjau u Evrokupu, te je potisao višegodišnji ugovor sa FIBA Ligom šampiona.


Predstava „Pazi šta želiš“ vratila kragujevčanima osmeh na lice – Fotkaj KG\nPredstava „Pazi šta želiš“ vratila kragujevčanima osmeh na lice\n1 marta, 2017 1 marta, 2017 Petar Miljković Aktuelnosti, Društvo\nGrupa beogradskih glumaca sinoć je, već i van granica Srbije poznatu predstavu „Pazi šta želiš“, odigrala i pred kragujevačkom publikom u Pozorištu za decu. Ova komedija, sa tri karakteristična lika, koju prati veliko interesovanje, nasmejala je i razveselila kragujevačku publiku.\nFoto: Petar Miljković,Aleksandar Radojičić\n„Utisci su stvarno fenomenalni, publika je bila odlična i po reakcijama bih rekao da su svi zaista uživali. Andrija Milošević je producent i zaista nije lako postaviti jednu predstavu i osposobiti je da putuje po Srbiji, po Evropi itd. Već smo putovali i u Dubai i Cirih, tako da sam zaista ponosan na ovu predstavu i na sve nas, zaista je vrlo rado igram i do sada nisam čuo neke negativne komentare. Mislim da se dopada publici, sve više ljudi dolazi. Znali smo na početku kakvi su likovi, ali smo tu predstavu pravili nekako po sebi, svašta smo dodavali i nekako mislim da se naše energije dobro kombinuju i da se to vidi na sceni, jer nam je stvarno bilo uživanje dok smo radili na predstavi“, rekao je glumac, Aleksandar Radojičić.\nPredstava „Pazi šta želiš“ pisana je po motivima komedije „Lista za ljubav“ i govori o dilemi da li postoji savršen partner ili partnerka i kako to izgleda u današnje vreme. Šta se dogodi kada dva muškarca, čije likove tumače Aleksandar Radojičić i Radovan Vujović, upadnu u zamku traženja savršene žene? Inteligentnim humorom i odličnim zapletom, talentovani glumački trio, zajedno sa Aleksandrom Tomić, i Andrijom Miloševićem u ulozi producenta uvek nasmeje publiku i izaziva niz novih pitanja. Ova predstava je kao i mnoge druge danas, nastala iz entuzijazma glumaca, bez podrške neke državne institucije ili bilo kog pozorišta, ali je bez obzira na to dobila život, a njeni akteri se nadaju novim aplauzima.\nkomedija kragujevac pazi šta želiš pozorište za decu predstava\nOne thought to “Predstava „Pazi šta želiš“ vratila kragujevčanima osmeh na lice”\n1 marta, 2017 u 4:48 pm\njedna od boljih predstava, vredi pogledati\n20. feb od 8:00 pm do 10:00 pm\n20. feb od 8:00 pm do 11:30 pm\n22. feb od 9:00 pm do 11:30 pm\n24. feb od 8:00 pm do 10:00 pm\n28. feb od 10:00 pm do 11:30 pm\n29. feb od 10:00 pm do 11:30 pm\n10. mar od 8:00 pm do 9:30 pm\n13. mar od 10:00 pm do 11:30 pm\n21. mar od 9:00 pm do 11:00 pm\nKnjaževsko-srpski teatar proslavio 185 godina postojanja 16 februara, 2020


Konferencija - Poreklo i tradicija – proizvodi sa oznakama geografskog porekla | Agrarije\nKonferencija – Poreklo i tradicija\nproizvodi sa oznakama geografskog porekla\nKonferencija „Poreklo i tradicija – proizvodi sa oznakama geografskog porekla“, posvećena plasmanu i promociji proizvoda sa oznakom geografskog porekla, održana je u utorak, 24. aprila u Beogradu. Organizovana je u okviru USAID Agrobiznis projekata u saradnji saMinistarstvom poljoprivrede, trgovine, šumarstva i vodoprivrede, Zavodom za intelektualnu svojinu, Državnim sekretarijatom za ekonomske poslove pri Ministarstvu za ekonomske poslove Švajcarske, Švajcarskim Institutom za intelektualnu svojinu i konsultantskom kućom SEEDEV.\nTom prilikom okupili su se proizvodjači, institucije i stručnjaci za proizvode sa geografskim poreklom, u zajedničkom naporu da se afirmiše njihov položaj na tržištu i poboljša informisanost potrošača. Kao deo marketinških aktivnosti, pripremljene su i brošure o konceptu zaštite geografskog porekla i priozvodima koje promovišemo na ovim stranicama.\nMATERIJAL SA KONFERENCIJE Poreklo i tradicija – proizvodi sa oznakama geografskog porekla, možete preuzeti ovde.\nZAKLJUČCI KONFERENCIJE Poreklo i tradicija – proizvodi sa oznakama geografskog porekla\nRazmena informacija ocenjena je kao ključna polazna tačka u daljem jačanju I promociji položaja na tržistu proizvoda sa OGP.\nPoruke referentnih institucija:\nUčesnici skupa su informisani o koracima za zaštitu oznake geografskog porekla i o merama podrške koje predviđa Ministarstvo poljoprivrede a koje će podrazumevati veću investicionu podršku za ovlašćene korisnike OGP u poređenju sa ostalim proizvođačima. Takođe, devet sertifikacionih kuća je Ministarstvo ovlastilo za buduću sertifikaciju ovih proizvoda, pa proizvođači svoje partnere treba da potraže na tom spisku.\nIstaknuta je potreba da se dosadašnji I već u usvojeni elaborate za zaštićene proizvode ažuriraju kako bi na osnovu njih bilo moguće izraditi kontrolni plan za sertifikaciju proizvoda. Konačno, naglašen je značaj organizacija proizvođača u registrovanju I upravljanju oznakama porekla I predloženo da se da značajnija uloga proizvodjačima u ovom procesu.\nPotrebno je razviti politiku usmerenu ka malim kućnim proizvodnjama i mere koje će omogućiti njihovo uključivanje ovih subjekata u tržišne tokove, naročito imajući u vidu da se ugled tradicionalnih proizvoda velikim delom oslanja na zanatsku preradu i proizvodnju na farmi. Proizvođači Homoljskog meda, Petrovske klobase, Zlatarskog sira, Leskovačkog ajvara i Futoskog kupusa i Pirotske peglane kobasice su svi podržali ovu inicijativu.\nInicijativa za mrežno povezivanje među proizvošđačima proizvoda sa OGP, mogla bi da bude dobar oblik samoorganizovanja za snažniji nastup ka institucijama i na tržištu.\nPromocija i informisanje o svojstvima proizvoda ali i o konceptu oznake geografskog porekla su veoma važni ali zanemareni aspekti upravljanja oznakom porekla. Promotivni materijal koji je razvijen, kao i niz manifestiacija i festivala koji su planirani tokom ove godine (Sremska kulenijada, Festival Leskovačkog ajvara, Zlatarska sirijada, Kupusijada u Futogu…) mogu da privuku posetioce i potrošače i da budu forumi okupljanja predstavnika porodice proizvoda sa OGP. Konačno, saradnja i partnerstva su ključ u razvoju teritorije, proizvodnje i nastupa na tržištu. Nastavak organizacija razmene i dijaloga kroz slične skupove, doprineli bi jačanju veza i privatne inicijative proizvođača i inicijativama za kolektivni marketing proizvoda sa OGP, pa su učesnici zaključili da su susreti ovog tipa neophodan forum za razmenu i povezivanje.\nProgram konferencije – Poreklo i tradicija – proizvodi sa oznakama geografskog porekla\nLiflet – Poreklo i tradicija – proizvodi sa oznakama geografskog porekla\nLista kontakata proizvođaca proizvoda sa OGP


Komora kroz vrijeme – Vanjskotrgovinska komora BiH\nOsnovana Trgovinsko-obrtnička komora u Sarajevu\nKomora je formirana je Zakonom o osnivanju i organizaciji Trgovačko-obrtničke komore za BiH (TOK), u Sarajevu. U prvom članu ovog zakona je utvrđeno da se: Osniva Trgovačka i obrtnička komora sa sjedištem u Sarajevu koja će zastupati interese trgovine i obrta zajedno sa rudarstvom”, te da joj je obuhvat djelovanja “cijelo područje BiH”. Osnivačka skupština održana je 14. septembra 1909. godine u gradskoj Vijećnici u Sarajevu, uz prisustvo 58 delegata. Djelokrug rada ove prve Komore prvenstveno se odnosio na vijećanje o željama i prijedlozima koji se tiču trgovačkih i obrtničkih poslova; davanje vlastima prijedloga i opažanja o trgovini, obrtu, zakonima, te osnivanju raznih zavoda za unapređenje privrede. Komora je imala i javne ovlasti, kao što je vođenje registra o upisanim firmama, izdavanje zaštitnih markica, davanje atesta o bonitetu firmi, raspravljanje o sporovima firmi, itd.\nOsniva se Trgovinsko-industrijska i Zanatska komora u Sarajevu i Banja Luci\nPo ovom zakonu iz 1909. godine, Trgovačka i obrtnička komora za BiH radi sve do 1932. godine, kada se Uredbom o trgovinsko-industrijskim komorama osnivaju Trgovinsko-industrijska i Zanatska komora u Sarajevu i Banja Luci.\nU decembru 1946. godine Vlada NRBiH formira Trgovinsko-industrijsku komoru BiH ukidanjem Trgovinsko-industrijske komore u Banja Luci i njeno područje djelovanja spaja sa područjem djelovanja TIK u Sarajevu.\nTrgovinska komora Bosne i Hercegovine i Ugostiteljska komora BiH\n1952. osniva se Trgovinska komora Bosne i Hercegovine te Ugostiteljska komora BiH. U martu 1954. godine Skupština NRBiH osniva Poljoprivrednu, kasnije Poljoprivredno-šumarsku komoru BiH u Sarajevu. U oktobru 1960. godine, Skupština NRBiH osniva Komoru za industriju, rudarstvo, građevinarstvo i saobraćaj NRBiH u Sarajevu.\nFormira se Republička privredna komora Bosne i Hercegovine\nU maju 1962. godine, Skupština FNRJ Zakonom propisuje obrazovanje jedinstvenih privrednih komora (općeg tipa) i to spajanjem komora i saveza iz oblasti privrede i zadružnih saveza u Saveznu, Republičku i sreske privredne komore(“Službeni list SFRJ” broj: 22 od 30. maja 1962. godine).Tim zakonom, u maju 1962. godine formira se Republička privredna komora Bosne i Hercegovine i to spajanjem pet komora: Trgovinske komore BiH; Ugostiteljske komore BiH; Zanatske komore BiH, Poljoprivredno-šumarske komori BiH; Komore za industriju i rudarstvo, građevinarstvo i saobraćaj BiH i Zadružnog saveza BiH.\nFormira se Privredna komora Bosne i Hercegovine\nPrivredna komora Bosne i Hercegovine i sedam osnovnih privrednih komora osnovane su Zakonom o privrednim komorama („Službeni glasnik SRBiH“ br. 16/72 od 20. juna 1972.), kojim je Privredna komora BiH pravni sljednik Republičke privredne komore. Zakonom o udruživanju u privredne komore („Službeni glasnik SR BiH“ br. 35/77, 17/80 i 32/85) potvrđeno je postojanje Privredne komore BiH.Zakonom o privrednim komorama (“Službeni list SR BiH” broj: 33/90), poslednji put je harmonizirana struktura Komore.\nOsniva se Vanjskotrgovinska/ Spoljnotrgovinska komora BiH\nZakonom o Vanjskotrgovinskoj komori Bosne i Hercegovine (“Službeni glasnik BiH” broj: 30/01), osniva se Vanjskotrgovinska komora Bosne i Hercegovine, i utvrđuje se kao pravni sljednik Privredne komore BiH. VTK je u skladu sa ovim Zakonom otpočela sa radom 01.07.2002. godine. Osnov formiranja, ciljevi i zadaci Komore, od njenog osnutka davne 1909. godine pa sve do danas, nisu se puno promijenili. Vanjskotrgovinska/Spoljnotrgovinska komora BiH je moderna, profesionalna institucija koja zastupa i promoviše privredne interese u zemlji i inostranstvu.\nKomora predstavlja pouzdan izvor informacija, gdje se na jednom mjestu, kako domaćim tako i inostranim partnerima, pruža veliki broj usluga (poslovne i tržišne informacije, informacije o propisima i zakonima, savjetodavne usluge, promotivne aktivnosti, baze podataka itd). Vanjskotrgovinska/Spoljnotrgovinska komora BiH je članica mnogobrojnih međunarodnih asocijacija (Eurochambres, International Chamber of Commerce-ICC, ABC, FIATA, IRU,SECI) što joj omogućava da uspješno učestvuje u raznovrsnim projektima u cilju jačanja i unapređenja regionalne i međunarodne poslovne saradnje.


24sata.info - Sud BiH ponovo zabranio RS prinudnu naplatu sa računa UIO BiH\nSud BiH ponovo zabranio RS prinudnu naplatu sa računa UIO BiH\nAutor T. C. 10. 09. 2019. • 16:40\nSud Bosne i Hercegovine po četvrti put je privremeno zabranio Republici Srpskoj (RS) da prinudno naplati milionski dug od Uprave za indirektno oporezivanje (UIO) BiH.\nNačelnik Odjeljenja UIO BiH za komunikacije i međunarodnu saradnju Ratko Kovačević je potvrdio Feni da je posljednjim rješenjem izvršni postupak odgođen do 11. marta naredne godine.\nRS pokušava da naplati dug od UIO na osnovu presude Suda BiH od 7. maja 2015. godine kojom je ta uprava obavezana da tom bh. entitetu isplati 15 miliona KM plus zatezne kamate zbog nezakonite raspodjele prihoda od indirektnih poreza za 2009. i 2010. godinu, odnosno više od 30 miliona KM.\nPodsjetio je i da je Uprava predložila Sudu BiH da donese novo rješenje o izvršenju u kojem će utvrditi da je izvršenje spomenute sudske presude sa jedinstvenog računa UIO nedopušteno, a da se odredi izvršenje putem jedinstvenog računa trezora BiH preko Budžeta institucija BiH iz sredstava predviđenih za izvršenje pravosnažnih sudskih odluka, te da se odredi protuizvršenje na način da se tražiocu izvršenja naloži da iznos od 4.662.767,95 KM, koji je do sada prinudno naplaćano, vrati na račune koji pripadaju jedinstvenom računu UIO.\nNaglasio je i da je UIO argumentovano iznijela sve činjenice detaljno obrazlažući da su računi sa kojih je izvršena pljenidba sredstava računi koji pripadaju jedinstvenom računu UIO i da sredstva sa tih računa ne pripadaju Upravi, već korisnicima Jedinstvenog računa (država, entiteti, Brčko Distrikt), odnosno ukoliko se radi o depozitnoim računima, to su sredstva obezbjeđenja koja pripadaju određenim fizičkim i pravnim licima, koji su ih deponovali do okončanja postupaka.\n-U tom smislu Uprava je ponudila sve dokaze iz kojih je vidljivo da UIO nije u mogućnosti izvršiti povrat deponovanih sredstava deponentima zbog zapljene istih i da će to vjerovatno proizvesti dodatne štetne posljedice po Upravu – upozorio je Kovačević.\nJoš jednom su, dodaje, pokušali svima ukazati i na činjenicu da ovakvim prinudnim izvršenjem presude Suda BiH i pljenidbom sredstava sa računa koji pripadaju jedistvenom računu UIO, pored deponenata, Pravobranilaštvo RS, ugrožava i povjerioca kojeg zastupa, jer bi to potraživanje "zatvorili" vlastitim novcem.\nKovačević je podsjetio i da je UIO predlagala da se vrati dug RS prilikom skakodnevne raspodjele sredstava, ali Upravni odbor UIO BiH to nije prihvatio.\nRS je 2011. godine tužila UIO tražeći nadoknadu 52,97 miliona KM zbog raspodjele prihoda prikupljenih od PDV-a za 2009. i 2010. godinu na štetu RS. Nakon što je taj dug isplaćen, RS je povukla tužbu za glavni dug, ali je pred sudom nastavila postupak za naplatu zatezne kamate u iznosu oko 15 miliona KM i taj spor dobila.


AI može ubedljivo da oponaša stručnjake za sajber bezbednost i medicinske istraživače | PC Press\n22. juni 2021. 25. juni 2021. Tijana Barašević\nAko koristite web lokacije kao što su Facebook i Twitter, možda ste naišli na objave označene upozorenjima o pogrešnim informacijama. Do sada je većina dezinformacija – označenih i neoznačenih – bila usmerena na širu javnost. Sada zamislite mogućnost pogrešnih informacija – informacija koje su lažne ili obmanjujuće – u naučnim i tehničkim oblastim,a poput sajber bezbednosti, javne bezbednosti i medicine.\nStudija pokazuje da lažni izveštaji koje generiše AI zavaravaju stručnjake\nSve je veća zabrinutost zbog širenja dezinformacija u ovim kritičnim oblastima, kao rezultat uobičajenih pristrasnosti i praksi u objavljivanju naučne literature, čak iu recenziranim istraživačkim radovima. Otkrili smo da je moguće da sistemi veštačke inteligencije generišu dovoljno uverljive lažne informacije u kritičnim oblastima poput medicine i odbrane, da zavaraju stručnjake. Opšte dezinformacije često imaju za cilj da se naruši ugled kompanija ili javnih ličnosti. Dezinformacije u stručnim zajednicama mogu imati zastrašujuće ishode, poput pružanja netačnih medicinskih saveta lekarima i pacijentima, što bi moglo ugroziti živote.\nDa bi testirali ovu pretnju,naučnici su proučavali uticaje širenja dezinformacija u sajber-bezbednosti i medicinskim zajednicama. Korišćeni su modeli veštačke inteligencije nazvani transformeri (transformers) za generisanje lažnih vesti o sajber-bezbednosti i medicinskih studija o COVID-19, a tako nastale dezinformacije, prezentovane su stručnjacima za sajber bezbednost na testiranje. Utvrđeno je da su ove dezinformacije uspele da zavaraju stručnjake za sajber bezbednost. Veći deo tehnologije koja se koristi za identifikovanje i upravljanje dezinformacijama pokreće se veštačkom inteligencijom. AI omogućava računarskim naučnicima da brzo provere velike količine dezinformacija, s obzirom na to da ljudi i ne mogu previše da otkriju bez pomoći tehnologije.\nIako AI pomaže ljudima da otkriju dezinformacije, ona se koristi i za stvaranje dezinformacija poslednjih godina. Transformeri su pomogli Google-u i drugim tehnološkim kompanijama da poboljšaju svoje browsere, na primer. Transformeri, poput BERT-a iz Google-a i GPT-a iz OpenAI-a, koriste obradu prirodnog jezika za razumevanje teksta i izradu prevoda, sažetaka i tumačenja. Oni su korišćeni u zadacima kao što su pripovedanje priča i odgovaranje na pitanja, pomerajući granice mašina koje prikazuju ljudske sposobnosti u generisanju teksta.\nTransformeri se takođe mogu koristiti u zlonamerne svrhe. Društvene mreže poput Facebook-a i Twitter-a već su se suočile sa izazovima lažnih vesti koje generišu AI na različitim platformama.\nDeseptikoni naše (virtuelne) realnosti\nIstraživanje pokazuje da transformeri takođe predstavljaju pretnju zbog dezinformacija u medicini i sajber bezbednosti. Da bi ilustrovali koliko je ovo ozbiljno, istraživači su podesili model transformera GPT-2 na otvorenim mrežnim izvorima raspravljajući o ranjivostima sajber bezbednosti i informacijama o napadima. Zatim je model naučen rečenicama ili frazama stvarnog uzorka sajber pretnji i dato mu je da generiše ostatak opisa pretnje. Ovaj generisani opis predstavljen je lovcima na sajber pretnje, koji čitaju opise pretnji da bi identifikovali potencijalne napade i prilagodili odbranu svojih sistema.\nPrimeri dezinformacija o sajber bezbednosti koje je generisala AI uspeli su da ih prevare. Sličan model zasnovan na transformeru može generisati informacije u medicinskom domenu i potencijalno zavarati medicinske stručnjake. Tokom pandemije COVID-19, istraživački radovi koji još uvek nisu podvrgnuti rigoroznom pregledu, neprestano se postavljaju na mestima kao što je medrXiv. Oni se ne opisuju samo u štampi, već se koriste za donošenje odluka o javnom zdravstvu. Razmotrite sledeće, što nije stvarno, ali ga je generisao model nakon minimalnog finog podešavanja podrazumevanog GPT-2 na radovima povezanim sa COVID-19.\nModel je uspeo da generiše kompletne rečenice i formira sažetak koji navodno opisuje neželjene efekte vakcinacije protiv COVID-19 i sprovedene eksperimente. Ovo je zabrinjavajuće kako za medicinske istraživače koji se dosledno oslanjaju na tačne informacije da bi donosili informisane odluke, tako i za pripadnike šire javnosti koji se često oslanjaju na javne vesti da bi saznali o kritičnim zdravstvenim informacijama. Ako se prihvate kao tačne, ova vrsta dezinformacija može ugroziti živote pogrešnim usmeravanjem napora naučnika koji sprovode biomedicinska istraživanja. Iako se primeri poput ovih iz studije mogu proveriti činjenicama, dezinformacije generisane transformerima koče takve industrije kao što su zdravstvena zaštita i sajber bezbednost u usvajanju veštačke inteligencije koja pomaže u preopterećenju informacijama.\nIstraživači sajber bezbednosti kontinuirano proučavaju načine za otkrivanje dezinformacija u različitim domenima. Razumevanje načina automatskog generisanja dezinformacija pomaže u razumevanju načina njihovog prepoznavanja. Na primer, automatski generisane informacije često imaju suptilne gramatičke greške za koje se sistemi mogu obučiti da ih otkriju. Sistemi takođe mogu ukrštati informacije iz više izvora i identifikovati tvrdnje kojima nedostaje značajna podrška iz drugih izvora. Na kraju, svi bi trebalo da budu oprezniji u vezi sa informacijama kojima se može verovati i biti svesni da hakeri iskorišćavaju poverljivost ljudi, posebno ako informacije nisu iz uglednih izvora vesti ili objavljenog naučnog rada.\nTagovi: AI, Covid-19, Facebook, Google, Twitter\n← Google se bori protiv eksploatacionih, klevetničkih web lokacija\nSamovozeći bicikl koji su razvili inženjeri kompanije Huawei može da radi bez vozača →


Da li ste radoholičar? — Psihologija — Stranica 1 od 2 — Lovesensa.rs\nDeca koja rastu u porodicama sa emotivno nestabilnim odnosima, često postaju žrtve radoholizma. Ona rano nauče da je mnogo lakše fokusirati se na radne zadatke nego se izboriti sa bolnim osećanjima, pa takav model ponesu u život. Ovakav vid bega povezan je sa nesposobnošću da se ostvari emotivna bliskost sa drugima, pa se mnogi i jave za pomoć onda kada shvate da sve njihove veze počinju da se raspadaju. Takođe, ljudi koji poseduju određene crte ličnosti kao što su rigidnost i perfekcionizam ili visok motiv za postignućem, češče postaju zavisni od posla. Perfekcionizam, najčešće još od najranijeg detinjstva, neki roditelji podstiču postavljajući pred dete nerealno visoke zahteve. Nekada se roditeljski zahtevi pravdaju činjenicama koje su samo aspiracije samih roditelja a detetu bivaju nametnute aktivnosti. Takođe čak i kod dece koja nemaju ovakve roditeljske pritiske može se javiti perfekcionizam kao potreba da se bude najbolji u okruženju vršnjaka kojima je to postavljeno kao vrhunski cilj. Tada roditelji imaju presudnu ulogu u vraćanju detetovih težnji u zdrave okvire samoprihvatanja.\nRadoholičari su ljudi zavisničkog ponašanja koje se vrlo često veoma teško otkriva. Česta maska problema je takmičarski duh vremena u kome su ljudi vrednovani prema rezultatima svog rada i motivisani da rade što više i što bolje, do nivoa kada to postaje imperativ i jedina mera nečije vrednosti. Ovo je u velikoj meri socijalno prihvaćen oblik ponašanja, pa društvo blagonaklono gleda na ljude potpuno predane poslu.\nVeliki godišnji horoskop za 2018: BLIZANCI - astrološke prognoze za ljubav, zdravlje, posao, porodicu i finansije


putevi - Srpskainfo\nU rekonstrukciju i asfaltiranje lokalnih puteva dužine oko 1,6 kilometara u opštini Glamoč uloženo je 176.000 KM, a sredstva su obezbijedili lokalna zajednica i federalno Ministarstvo raseljenih osoba i izbjeglica, rekao je Srni načelnik opštine Nebojša Radivojša.\nVozači oprezno: Na pojedinim putevima smanjena vidljivost zbog magle i odroni\nU većem dijelu Republike Srpske i Federacije BiH (FBiH) saobraćaj se odvija po pretežno suvom kolovozu, u kotlinama i uz riječne tokove moguća je smanjena vidljivost zbog magle, a kroz usjeke povećana je opasnost od odrona, saopštio je iz Auto-moto saveza Republike Srpske.\nIz Gradske uprave su saopštili da su uputili dopis „Putevima RS“, u kojem se traži sanacija oštećenja kolovozne konstrukcije na magistralnim i regionalnim pravcima koji prolaze kroz područje grada Banjaluka.\nPovoljni uslovi za vožnju: Na putevima na kojima se odvijaju radovi mogući kraći zastoji\nSaobraćaj se na većini puteva u Republici Srpskoj i Federaciji BiH (FBiH) odvija po suvim kolovozima, uz povoljne uslove za vožnju, a kraći zastoji mogući su na putnim pravcima na kojima se izvode radovi i gdje saobraćaj reguliše privremeno postavljena signalizacija.\nSaobraćaj se u Republici Srpskoj i Federaciji BiH (FBiH) odvija nesmetano, a kraći zastoji su mogući na putnim pravcima gdje se izvode radovi i gdje saobraćaj reguliše privremeno postavljena signalizacija, saopšteno je iz Auto-moto saveza Srpske.\nU okviru rekonstrukcije lokalnih i nekategorisanih puteva, počeli su radovi na lokalnom putu Preradi–Borkovići.\nVišković sa predstavnicima "Sinohidra": Poseban akcenat na izgradnji auto-puta od Glamočana do Mrkonjić Grada\nPredsjednik Vlade Republike Srpske Radovan Višković razgovarao je danas u Banjaluci sa delegacijom kineske kompanije "Sinohidro" o saradnji u projektima izgradnje i modernizacije putne infrastrukture u Republici Srpskoj.\nVozači oprez: Na ovim putnim pravcima u BiH magla smanjuje vidljivost\nNa putnim pravcima u kotlinama i uz riječne tokove jutros ima magle, koja smanjuje vidljivost, a vozi se po suvom i mjestimično vlažnom kolovozu, saopšteno je iz Auto-moto saveza Republike Srpske.\nProtekli vikend bio je jedan od najcrnjih u Republici Srpskoj, tokom kojeg je život izgubilo čak pet osoba, dok ih je više zadobilo teške povrede.\nVozači oprezno sa papučicom za gas: Na ovim putevima u BiH se odvijaju radovi\nJaka kiša praćena grmljavinom danas je ponovo pogodila Ivanjicu, a obilne padavine izazvale su poplavu u centru i uništile puteve u selima podno Golije, saopšteno je iz Opštinskog štaba za vanredne situacije.\nVozači oprezno sa gasom: Mogući odroni kamenja i zemlje na kolovoz\nVećina puteva u Republici Srpskoj i Federaciji BiH (FBiH) prohodna je i saobraćaj se odvija redovno, a iz Auto-moto saveza Srpske vozačima savjetuju da vožnju prilagode uslovima na putu, posebno na dionicama u usjecima i pored kamenih kosina zbog mogućih odrona kamenja i zemlje na kolovoz.\nVozačima u Republici Srpskoj i Federaciji BiH iz Auto-moto saveza Srpske savjetuju izbjegavanje putovanja u najtoplijem dijelu dana, zbog veoma visoke dnevne temperature vazduha, te maksimalno opreznu opreznu vožnju i poštovanje saobraćajnih propisa.\nTroje mrtvih, više povrijeđenih: Jedna od NAJGORIH SEDMICA na putevima Srpske\nSa dolaskom ljeta svake godine značajno se povećava broj teških saobraćajnih nesreća s poginulim osobama, a to je pokazala i sedmica iza nas u kojoj je više mladih osoba izgubilo život.\nObratite pažnju na pojedine dionice ZBOG RADOVA: Povoljni uslovi za vožnju\nU Republici Srpskoj i Federaciji BiH saobraćaj se na većini puteva odvija redovno i uslovi za vožnju su povoljni, saopštio je Auto-moto savez Republike Srpske.\nRadarski sistem kontrolisaće do 30. juna brzinu kretanja vozila na putevima koji su u nadležnosti Policijske uprave Bijeljina, saopšteno je iz ove uprave.\nNa putevima u Republici Srpskoj i Federaciji BiH jutros se saobraća po pretežno suvom kolovozu, a učestali su sitniji odroni zemlje ili kamenja, saopštio je Auto-moto savez Republike Srpske.\nPočela je modernizacija ogranka Ulice Jovana Babića u naselju Debeljaci, te će mještani ove ulice uskoro dobiti asfalt.\n"SNOSIĆE ODGOVORNOST" Iz Grada poručili da insistiraju na profesionalnom izvođenju radova\nIzvođač radova na redovnom održavanju saobraćajnica, koji je jutros sanirao oštećenja na putu prema Karanovcu, snosiće odgovornost zato što su radovi izvođeni uprkos lošem vremenu i uslovima koji nisu predviđeni za to, poručili su iz Gradske uprave.\nPOTREBAN POJAČAN OPREZ Mjestimično vlažni i klizavi kolovozi\nNa većini puteva u Republici Srpskoj i Federaciji BiH saobraćaj se odvija po mjestimično vlažnim i klizavim kolovozima, a iz Auto-moto saveza (AMS) Republike Srpske skreću pažnju na povećanu opasnost od odrona zemlje i kamenja.


Tanasković: Priština se nije pridržavala Vašingtonskog sporazuma, SAD nezainteresovane - Kosovo Online\nTanasković: Priština se nije pridržavala Vašingtonskog sporazuma, SAD nezainteresovane\n28. Jul 2021. • 07:07\nZa nešto više od mesec dana ističe dogovor Beograda i Prištine potpisan u Vašingtonu prošle godine. Po tom dogovoru, Priština se obavezala da na godinu dana ne lobira za članstvo u međunarodnim organizacijama, a Beograd da ne vodi kampanju povlačenja priznanja.\nMeđutim, nedavna poseta predsednice privremenih prištinskih institucija Vjose Osmani Japanu, prilikom koje je zatražila podršku za nova priznanja, dovodi u pitanje privrženost sporazumima.\nPrema Vašintonskom sporazumu, potpisanom u Beloj kući u prisustvu tadašnjeg predsednika SAD Donalda Trampa, Priština je pristala da primeni jednogodišnji moratorijum na podnošenje zahteva za članstvo u međunarodnim organizacijama. Beograd je, sa druge strane, pristao na jednogodišnji moratorijum na svoju kampanju za povlačenje priznanja i uzdržavanje od formalnog ili neformalnog zahteva bilo kojoj naciji ili međunarodnoj organizaciji da ne prizna Kosovo kao nezavisnu državu.\nU međuvremenu su se pojavili novi pozivi za priznavanje nezavisnosti Kosova, a najskorija je najava turskog predsednika Redžepa Tajipa Erdogana da će pojačati lobiranje za nezavisnost. Predsednik Srbije Aleksandar Vučić naglasio je da je Erdogan veliki lider, ali je i podsetio na sporazum iz Vašingtona.\nŠta nakon 1. septembra i ko bi mogao, i pod čijim pritiskom, da promeni svoj stav?\nIako se u pomenutom delu Vašingtonskog sporazuma navodi da se Priština obavezuje da na godinu dana ne lobira za članstvo u međunarodnim organizacijama, odnosno ne pominje se lobiranje u vezi sa samim priznavanjem nezavisnosti, diplomata Darko Tanasković za Euronews Srbija objašnjava da nije samo reč o članstvu u tim organizacijama, već da je lobiranje opšeg karaktera i da se odnosi na to da se postigne što više na planu međunarodnog državno-pravnog subjektiviteta takozvane države Kosovo. Uz to, konačni cilj tog lobiranja bio bi da Kosovo postane članica međunarodnih organizacija, pre svega onih iz sistema Ujedinjenih nacija i na kraju samih UN.\n"Lobiranje za članstvo u međunarodnim organizacijama je deo procesa lobiranja uopšte, a krajnji cilj je postizanje članstva u UN čime se taj državno-pravni subjektivitet potvrđuje konačno na međunarodnom planu", navodi on.\nOn dodaje i da nije slučajno zašto je baš septembar određen za završetak ovog moratorijuma, odnosno, napominje da se konferencije UNESCO obično održavaju u novembru. Međutim, prema njegovom mišljenju, Kosovo zasad nema šanse da traži prijem u toj organizaciji ove godine.\nIpak, koliko je pomenuti moratorijum poštovan dovodi se u pitanje nakon što se Osmani pre nekoliko dana u Tokiju sastala sa premijerom Japana Jošihidom Sugom. Kako su tada preneli mediji, ona je zatražila podršku te zemlje za nova priznanja Kosova i članstva u međunarodnim organizacijama.\nKurti i Vašingtonski sporazumReporteri.net\nTanasković kaže da se kosovske vlasti zapravo "ničega nisu pridržavale na način koji to predviđaju potpisani sporazumi", bilo sa Srbijom, bilo sa SAD, kao što je to u ovom slučaju.\n"Oni jednostavno idu svojim putem, svesni da neće biti nikakvih ozbiljnih sankcija, a o nekom političkom moralu naravno ne može tu uopšte da se govori. Prema tome, proces lobiranja za priznavanje nezavisnosti Kosova i od strane strane Prištine i pokrovitelja Prištine, on teče neprestano", navodi on i dodaje da je razlika sada u tome što je u javnosti bilo dosta više reči i što je proces očigledno intenziviran od kada je došlo do promene administracije u SAD.\nSa druge strane, Dušan Milenković iz Centra za društveni dijalog za Euronews Srbija kaže da je dogovor o prestanku kampanje otpriznavanja i uzdržavanje od lobiranja za članstvo u međunarodnim organizacijama poštovan na neki način. Ono što je, prema njegovom mišljenju upitno, jeste sama jačina potpisanih papira, s obzirom na to da su SAD, kao pokrovitelji onoga što je potpisano, "manje zainteresovane, pogotovo u poslednjih šest-sedam meseci".\n"Čini se da je najvažniji deo dogovora, koji je trebalo da bude američko-investiciono prisustvo u regionu, da je veoma utišano", napomenuo je on.\nŠta posle 1. septembra?\nPrema rečima predsednika Srbije, do 1. septembra obe strane imaju obavezu da nema lobiranja za "priznanje i otpriznavanje".\n"Ako od 1. septembra, ili možda pre toga, krenu u akciju priznavanja mi ćemo se tome suprotstaviti", rekao je on.\nPrema rečima Tanaskovića, Srbija se dosad u najvećoj mogućoj meri pridržavala onoga što je potpisano. Stoga, kako kaže, sasvim je jasno da će kao reakcija na ukupno ponašanje Prištine od septembra verovatno biti pojačana i akcija Beograda na osporavanju nezavisnosti Kosova.\n"Realno gledano u diplomatskoj aktivnosti i ta naša akcija teče stalno, ali ne teče na jedan organizovan i planski način, u smislu konkretne akcije i kampanje, jer sve naše diplomate u svim svojim kontaktima zauzimaju stav da Kosovo nije država, da mi ne priznajemo Kosovo kao nezavisnu državu", naveo je on.\nPrema rečima Milenkovića, sve ukazuje na to da će i jedna i druga strana da nastave da se udaljavaju od toga šta je potpisano u Vašingtonu, napominjujući i da je treća strana, koja je pokrovitelj, postala nezainteresovana za papire.\nNa koga Turska može da utiče?\nPredsednik Turske Redžep Tajip Erdogan rekao je nedavno da ta zemlja radi na povećanju broja zemalja koje priznaju nezavisnost Kosova. Verovatno ne slučajno, ali to je izjavio tokom posete turskom delu Kipra. Izjava nije novost, s obzirom na to da je Ankara među prvima 2008. godine priznala jednostrano proglašenu nezavisnost Kosova.\nTanasković kaže da je Turska veoma jaka i uticajna dražava i da može da utiče na veliki broj svojih partnera u međunarodnim odnosima, međutim, dodaje da se očekuje da ova zemlja prevashodno lobira unutar muslimanskog dela sveta.\n"Ja lično mislim da su šanse, izgledi, kapaciteti Turske u tom pogledu, bez obzira na sve privide, ipak ograničeni jer je ona i do sada veoma intenzivno lobirala i postigla relativno skromne rezultate. Moja je procena da bi Turska mogla da utiče možda na dve-tri države i ne više od toga u nekom odlučujućem smislu, ali mnogo je u ovome svemu značajnije to što se i Turska i druge države time povezuju sa američkom akcijom, pa onda to dobija dodatno na težni", navodi on.\nNaglašava da se od same Turske, koja je i dosad lobirala za Kosovo na ovom planu, ne bi trebalo očekivati "spektalukarne rezultate", te da bi ona pokušala da proširi svoj uticaj i na države sa kojima je u poslednjih nekoliko godina uspostavila tešnju saradnju naročito u nemuslimanskom delu Azije i u Africi. Međutim, ne veruje da i tu može postojati naročito veliki uticaj.\nMože li Grčka da napravi zaokret?\nDržava o kojoj se možda i najviše govorilo u domaćim medijima, a koja bi mogla da napravi zaokret po pitanju stava o nepriznanju Kosova kao nezavisne države je Grčka. Na pitanje da li bi neko mogao da utiče na Atinu da promeni odluku, Tanasković kaže da je Grčka svakako, među pet država koje u EU ne priznaju nezavisnost Kosova, "uslovno rečeno najslabija karika iz više razloga". Kako kaže, ova zemlja se nalazi u nezavidnoj spoljno-političkoj situaciji, a i prilično nepovoljnom okruženju, s obzirom na to da je Turska stalno na određeni način ugrožava.\nIpak, prema njegovim rečima, Grčka ima mnogo jakih faktora zbog kojih bi trebalo ozbiljno da razmisli da li će priznati nezavisnost Kosova.\n"Ona jeste pod pretežnim američkim uticajem i to je verovatno i glavni razlog zbog kog bi oni možda i bili spremni to da urade, i dižu nivo svojih odnosa sa Prištinom. Međutim, u grčkom narodu bi vladalo veliko neraspoloženje prema takvom činu i zbog prijateljstva prema Srbima i zbog toga što je to pravoslavni narod", navodi on.\nKao razloge navodi i to što bi prema takvoj odluci bio veliki otpor i Grčke pravoslavne crkve, a kao treći je tu problem Kipra.\n"Ova najava pojačanog turskog lobiranja na toj liniji, mislim da sigurno destimuliše Grčku, zbog toga što je vrlo teško prihvatiti za Atinu, a i za građane Grčke, da se Grčka uključuje u kampanju priznavanja Kosova upravo u trenutku kada Erdogan zagovara jačanje rada na tom koloseku. Ja mislim lično da, to je naravno samo nagađanje, da će ovo uspriti odluku Grčke, ako do nje i treba da dođe u pogledu priznavanja Kosova, jer sigurno ne odgovara da stane u isti front sa Erdoganom koji upravo to glasno najavljuje", navodi on.\nI Milenković je sličnog mišljenja i kako kaže, prema onim informacijama koje je uspeo da prikupi, Grčka je i dalje dosta daleko od konkretnog puta ka priznanju nezavisnosti Kosova.\n"Ono što Grčka hoće da radi to je unapređenje ekonomskih odnosa pogotovo zbog tranzita i ekonomskih interesa Grčke, međutim, dok god postoji prevashodno kiparski problem veoma je daleko od toga da Grčka pristupi formalnom priznanju Kosova. Ne znam šta bi to moglo da se desi, kolika to radikalna promena na međunarodnoj političkoj sceni, politički zemljotres, ne bi li Grčka zaista pristupila tome", naglasio je on.\nDarko Tanasković Srbi Kosovo Grčka Turska\nI opet delujemo iznenadjeni...kao da ne znamo sa kim imamo posla?\nTanasković: Erdoganova najava lobiranja za Prištinu odvraća Grčku od ideje priznanja Kosova\nPrištinska kampanja za priznavanje, bez obzira što je formalno i u javnosti utihnula posle potpisa Vašingtonskog sporazuma prošlog septembra, prema diplomati Darku Tanaskoviću traje sve vreme, na diplomatskom planu, prenosi RTS.\nTanasković: Tri opasna procesa u pokušaju rasrbljivanja srpske kulturne baštine na Kosovu\nSila: Slede radikalnije akcije ako se ne povećaju plate u zdravstvu\nNa Kosovu 314 obolelih od koronavirusa\nMustafa: Posao gradonačelnika je za one koji žele da se njihov rad vidi


Lovefest - Jaffa fabrika biskvita i keksa\nLovefest je jedinstveni kulturno-zabavni projekat koji se događa u Vrnjačkoj Banji i promoviše muziku, umetnost i urbanu kulturu mladih u regionu. Festival ima tradiciju od preko 10 godina i posebno je poznat po elektronskoj muzici.\nZbog svoje popularnosti i titule jednog od najznačajnijih festivala za mlade u regionu, Jaffa cakes podržava Lovefest od 2018 godine. Kao brend koji je okrenut ka svim generacijama, a posebno prema mladima, Jaffa cakes podrškom ovom projektu za cilj ima da dodatno unapredi sadržaj festivala koji koji je od značaja za mlade kako u Srbiji tako i u celom regionu.\nOstale inicijative iz oblasti kulture i zabave\nTrebalo bi da znate. Ova stranica je puna kolačića, najviše onih slatkih i jestivih, ali i onih drugih računarskih koji služe kako bismo vam obezbedili što bolje korisničko iskustvo i funkcionalnosti. Koristeći našu stranicu slažete se s korišćenjem kolačića i našom politikom privatnosti.


Dobitnici kompanije NIS posetili Sankt Peterburg - NIS Petrol i Gazprom\nPočetna / Vesti / Dobitnici kompanije NIS posetili Sankt Peterburg\nDobitnici kompanije NIS posetili Sankt Peterburg\nDobitnici poklon-putovanja koje je obezbedila kompanija NIS u okviru G-Drive poklon akcije na NIS Petrol i Gazprom benzinskim stanicama, boravili su u trodnevnoj poseti Sankt Peterburgu.\nNIS je tokom novembra meseca pripremio posebna iznenađenja za sve potrošače koji su se na odabranim NIS Petrol i Gazprom benzinskim stanicama opredelili za premijum G-Drive goriva vrhunskog kvaliteta, a osim dvadeset poklon putovanja u severnu rusku prestonicu, bogat fond poklona uključivao je više od sto hiljada poklona, a među njima i elektronske uređaje, odnosno deset laptova, deset tablet računara, kao i mnoge druge vredne poklone.\nKuponi sa osvojenim putovanjem izvučeni su na NIS-ovim benzinskim stanicama u Smederevu, Beogradu, Kruševcu, Vranju, Užicu, Bačkoj Palanci, Kikindi, Mladenovcu, Jagodini, Šapcu, Nišu i Valjevu, a srećni dobitnici su tokom boravka u Sankt-Peterburgu imali priliku da se upoznaju sa kapitenom fudbalske reprezentacije Srbije i prvotimcem domaćeg FK Zenit, Branislavom Ivanovićem, kao i da iz VIP lože spektakularne Sankt-Peterburg Arene gledaju meč koji su popularni peterburžani odigrali u okviru ruskog nacionalnog prvenstva protiv FK Ural.\nPremijum G-Drive goriva kompanije NIS proizvedena su prema najvišim tehnološkim standardima, od domaćih visokokvalitetnih derivata evro-5 kvaliteta u koje se naknadno dodaju kompleksi aditiva renomiranih svetskih proizvođača. U poređenju sa standardnim benzinom i evro dizelom, derivati nove generacije G-Drive obezbeđuju efikasnije sagorevanje goriva, a samim tim i veću snagu, bolju startnost i stabilniji rad motora. Zahvaljujući aktivnim komponentama poslednje generacije, stooktanski benzin G-Drive 100 i premijum dizel gorivo G-Drive Diesel, pored poboljšanih performansi motora, pružaju i profesionalnu zaštitu čitavom sistemu za gorivo čime se produžava radni vek motora.\nViše informacija o prednostima premijum G-Drive gorivima, dostupne su na sajtu www.gazprom-neft.ru i www.nisgazprom.rs. Osim toga, kupcima je na raspolaganju i NIS Call centar sa brojem telefona 0800 008 888. Pozivanje ovog broja je besplatno.\nPremijum G-Drive goriva kompanije NIS dostupna su potrošačima na Gazprom i NIS Petrol benzinskim stanicama u Srbiji i regionu koje osim goriva visokog kvaliteta proizvedenog po najvišim evropskim standardima, potrošačima nude širok spektar dopunskog asortimana kao i bogat izbor pratećih usluga.\nDoček dobitnika poklon putovanja\n"G-Drive to vodi do Zenita"


Liga 1 - pregled 13. kola\nPortsmut i Piterboro nastavljaju da pobeđuju i stoje na čelu ove lige. Obe ekipe zapisale su gostujuće pobede, Pompiji u Londonu protiv Donsa, a Pošsi u Skantorpu sa dva gola Metija Godena.\nU ranijem terminu Barnsli je pobedio Luton, a treći gol je sjajno delo Mamadu Tiama, a utešna dva gola za goste postigao je Džejms Kolins. Tajksi su na trećem mestu.\nAkrington je ponovo na plej-of mestu zahvaljujući pobednom nad Bredfordom. Sautend je nastavio sjajan niz od 5 utakmica bez poraza i sada su 3 boda od plej-ofa. Sajmon Koks bio je dvostruki strelac i sada je na 6. golova.\nRočdejl je u nizu 5 bez pobede, a porazio ih je Donkaster i to bez da se Markiz upisao u strelce. Oksford je u derbiju dna tabele pobedio Plimut i obišao ih. Bristol Rovers i Plimut imaju isto golova kao i prvi strelci lige Meti Goden i Džoš Maja.\nBarnsli – Luton Taun 3:2 (Pots 5’, Mekgihan 26’, Tiam 79’ – Kolins 45+3’ pen. 86’)\nAkrington Stenli – Bredford Siti 3:1 (Ki 39’ pen., Zanzala 54’, MekKonvil 66’ – Dojl 62’)\nVimbldon – Portsmut 1:2 (Hanson 63’ – Nejlor 24’, Evans 31’)\nBarton Albion – Bristol Rovers 1:0 (Foks 90+1’)\nKoventri Siti – Vikomb Vonderers 1:0 (Čaplin 82’)\nFlitvud Taun – Šruzberi Taun 2:1 (Mejden 19’, Barns 28’ – Lauren 57’)\nDžilingem – Sautend Junajted 0:2 (Koks 51’ 53’)\nOksford Junajted – Plimut Argajl 2:0 (Meki 4’, Nelson 74’)\nRočdejl – Donkaster Rovers 2:3 (Henderson 59’ pen., Ntlhe 82’ – Kraford 20’, Batler 50’, Anderson 68’)\nSkantorp Junajted – Piterboro Junajted 0:2 (Goden 51’ 58’)\nSanderlend – Blekpul odloženo\nPočetna » Takmičenja » Liga 1 » Liga 1 – pregled 13. kola


Božićni ručak za decu iz Doma „Jovan Jovanović Zmaj“ | Miljin kuvar\nod Milja Lukić · Objavljeno 9. januara 2020. · Ažurirano 13. septembra 2020.\nMladi kuvari okupljeni oko Junior Chefs Club-a Srbije ove godine su pripremili i servirali ručak za oko 60 dece iz Doma „Jovan Jovanović Zmaj“\nMladi kuvari okupljeni oko Junior Chefs Club-a Srbije posebnu pažnju posvećuju humanitarnom radu, pa su tako samo ove godine pripremili i servirali ručak za oko 60 dece iz Doma „Jovan Jovanović Zmaj“. Preostalih 160 obroka donirano je centralnoj kuhinji Centra za zaštitu odojčadi, dece i omladine. Tokom protekle decenije u okviru ove humanitarne akcije podeljeno je više od 3.000 božićnih obroka.\n„Božić je vreme kad je bitno da svi osetimo praznični duh i nadu, a posebno naši najmlađi sugrađani. Zato je i ove godine 30 kuvara okupljenih oko Junior Chefs Club-a Srbije s radošću pripremilo i serviralo ukusnu gozbu za decu bez roditeljskog staranja u Domu ’Jovan Jovanović Zmaj’, i nadamo se time doprineli da Božić svi zajedno obeležimo kako priliči“, izjavio je Nikola Biševac, predsednik Junior Chefs Club-a Srbije.\nOznake Božićni ručakDom „Jovan Jovanović Zmaj“


HP F6U66AE ketridž cena, cene Srbija, prodaja Beograd Novi Sad Niš\nHP F6U66AE ketridž cene\ncena od 1.800,00 do 2.593,00 din | prodavnica (15)\nF6U66AE - HP Cartridge No,302, black, 190 pages\nEPonuda nije internet prodavnica već Vam omogućava da brzo i lako nađete HP F6U66AE ketridž po najjeftinijoj ceni. Naš cilj je da kupci budu što bolje informisani o ponudi HP ketridž F6U66AE na tržištu Srbije. Vrlo lako nalazite željeni proizvod za kategoriju Ketridži cene, ne morate da lutate od sajta do sajta za HP Ketridži, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za HP F6U66AE ketridž sa PRODAVCEM. EPonuda ne može da garantuje potpunu tačnost specifikacije i slika za HP F6U66AE ketridž. Pre kupovine, podatke za HP ketridž F6U66AE proverite na sajtu PROIZVOĐAČA.


Laguna - Bukmarker - Promocija knjige „Susret pod neobičnim okolnostima“ u Delfi Caféu - Knjige o kojima se priča\nPromocija knjige „Susret pod neobičnim okolnostima“ u Delfi Caféu\nPozivamo vas na promociju knjige „Susret pod neobičnim okolnostima“ Vladana Matijevića, koja će se održati u četvrtak, 14. jula od 18 sati u Delfi Caféu u SKC-u.\n„Susret pod neobičnim okolnostima“ je nesvakidašnji roman o ljubavi i veri, o posrnulom anđelu i demonima, o poimanju sudbinskog i nebeskog.\nO knjizi će na promociji pored autora govoriti Aleksandar Šurbatović, književni kritičar, i Sanja Milić, urednica u Radio Beogradu.\nVladan Matijević je još jednom pokazao zašto njegove knjige dobijaju najznačajnije književne nagrade, zašto o njima pišu najznačajniji književni kritičari, zašto se toliko čitaju i prevode na strane jezike. Dobitnik je više značajnih nagrada i priznanja u Srbiji, između ostalih i Andrićeve nagrade za najbolju knjigu priča 2000. godine i Ninove nagrade za najbolji roman 2003. godine.\nNjegov roman „Susret pod neobičnim okolnostima“ svakako je još jedna potvrda da postoje autori sposobni da čitaocu prirede nezaboravnu svečanost.


Parlamentarni odbor EU u Podgorici, maj 2011.\nIako je Brisel konstatovao da je Crna Gora napredovala u ispunjavanju preporuka Evropske komisije za dobijanje datuma pregovora ali ima još mnogo posla posebno u oblasti procesuiranja slučajeva organizovanog kriminala i korupcije, rečeno je na zajedničkom dvodnevnom sastanku parlamentarnih odbora Evropske unije i Crne Gore u Podgorici.\nSastanak parlamentaraca je obilježen je oštrom polemikom između vlasti i opozicije o napretku Crne Gore ka Evropskoj uniji i usvajanju standarda, što je zbunilo dio evropskih parlamentaraca.\nEvropski zvaničnici su zadovoljni činjenicom da je Crna Gora svjesna da joj predstoji još posla kako bi Evropska komisija preporučila početak pregovora sa Evropskom unijom o članstvu.\nEduard Kukan u posjeti Podgorici, maj 2011.\nOdgovarajući na direktno pitanje, predsjednik delegacije evropskog parlamenta za odnose sa zemljama regiona Eduard Kukan je potvrdio da evropske institucije očekuju pojačanu borbu protiv organizovanog kriminala i korupciju kroz hapšenja i presude.\n"Pitate da li Evropska komisija i parlament insistiraju na hapšenjima i presudama. Da, to je konkretno pitanje i dogovor bi bio – da. Pitanja korupcije i organizovanog kriminala su izuzetno važna i mi tražimo da se tu preduzme sve što je neophodno i da se dogode sve konsekvence, uključujući i te dvije stvari koje ste vi pomenuli. Međutim, na vama je to da riješite a ovo jeste jedan od ključnih prioriteta za ocjenu vaše zemlje u vezi sa budućim pristupanjem", poručio je Kukan.\nTokom razgovora o prioritetima i obavezama Crne Gore, crnogorski parlamentarci su otvorili oštru raspravu o stanju kriminaliteta u Crnoj Gori. Tako su predstavnici opozicije naveli niz nerasvijetljenih ubistava, izostanak saradnje između tužilaštva i policije tokom sprovođenja važnih istraga posebno u slučaju Balkanski ratnik i pred evropskim parlamentarcima ocjenili da je organizovani kriminal više izražen nego u drugim zemljama okruženja.\nOpozicija je ocjenila da međunarodni ugled Crne Gore može da poraste tek kada se pokaže politička volja za obračun sa organizovanim kriminalom.\n"Postoji, na žalost veza između organizovanog kriminala i pojedinih ljudi iz vlasti, ili djelova vlasti i to je tačno. Nema ni političke volje u određenim strukturama da se to riješi, i to je veliki problem. Ja nemam ništa protiv da dobijemo datum pregovora, naravno da želim da dobijemo taj datum. Ali mi nikada nećemo usvojiti evropske standarde ako ovo veliko zlo koje postoji u Crnoj Gori veoma značajno izraženo, više nego negdje drugo, ne riješimo", naglasio je Predrag Bulatović, poslanik Socijalističke narodne partije.\nZbunili Evropljane: Ne znam u šta da vjerujem\nBraneći svoju partiju od ocjena opozicije da jedan broj ljudi iz vlasti predstavljaju zaštitu organizovanog kriminala, poslanik Demokratske partije socijalista Miodrag Vuković se posebno osvrnuo na slučaj Darka Šarića i dugogodišnje optužbe na račun vlasti da su se bavile švercom cigareta.\nIzvještaj UN: 233 eura za mito državnim službenicima\nVuković je odbacio tvrdnje opozicije da je Šarić imao zaštitu u Crnoj Gori.\n"U Srbiji je 20 godina, on je srpski državljanin. On je tamo razvijao, hacijende pravio, od granice Mađarske pa diljem Srbije. Dugo, 10 do 15 godina ovdje traje preganjanje oko duvanske afere, o tome da su neki ljudi iz vrha vlasti, iz partije kojoj pripadam povezani sa kriminalom i korupcijom. Za svjedoke su tamo pozivani kriminalci koji su dali časnu riječ tamošnjim sudovima. Na osnovu izjava mafijaša optuživani su naši ljudi u Crnoj Gori. Dešavaju se čudne stvari u ovim našim zemljama, u ovom našem regionu", kazao je Vuković.\nSlušajući optužbe i stavove opozicije i vlasti o stepenu organizovanog kriminala, pojedini evropski parlamentarci su bili zbunjeni. Tako je evropski parlamentarac Lajoš Bokroš primijetio je da postoji veliki jaz između onoga što saopštavaju vlast i opozicija.\n"Vidimo na papiru da ima puno napretka a čujem od poslanika da je organizovani kriminal izmiješan sa političarima. Ne znam više šta da vjerujem. Ne znam da li je ova zemlja zrela za pristupanje EU", rekao je Bokroš.\nNa drugoj strani Državna tužiteljka Ranka Čarapić saopštila da je zadovoljna rezultatima rada tužilaštva.\n"Pokazujemo konačno rezultate. Pa, eto i ocjene opozicionih poslanika o radu tužilaštva su omekšale", kazala je ona.\nU cilju dobijanja datuma pregovora sa EU, Crna Gora je dobila sedam uslova koje treba da ispuni, a koji se odnose na pojačanu borbu protiv kriminala i korupcije, depolitizaciju institucija, unaprijeđenje medijskih sloboda, suzbijanje diskriminacije, reformu pravosuđa i unaprijeđenje izbornog zakonodavstva.


Beograd Frankfurt Wizzair 011/32-23-111\nDragi moji iz jeftinih avio karata želim Vam pre svega srećne praznike. Da ste živi, zdravi i uspešni kao i do sada. Hteo bih da Vas pitam za povratnu avio kartu na relaciji Beograd Frankfurt Wizzair avionom. Išao bih do Frankfurta u februaru i ostao 4-6 dana da posetim moje. Srdačno Vaš Mile Mitrović\nPosetilac: Mile Mitrović, Železnik\nDragi naš Mile Mitroviću,\nPre svega želimo da Vam se zahvalimo na iskrenim čestitkama i da Vam poželimo dobro zdravlje i puno sreće. Kao naš stari putnik znate da se Vaše www.JeftineAvioKarte.rs trude da Vam maksimalno izađu u susret uz najpovoljnije cene i brzu i efikasnu uslugu. Što se tiče povratne avio karte Beograd Frankfurt Wizzair avio kompanijom moramo da Vas obavestimo da uskoro počinje da saobraća direktna linija na toj relaciji. Možemo da Vam preporučimo i relaciju Beograd Dortmund Wizz air kompanijom (razdaljina Frankfurt-Dortmund iznosi 178km) ili Beograd-Karlsrue Wizz air kompanijom (razdaljina Frankfurt-Karlsrue 124km). Relaciju Beograd Frankfurt možemo da Vam organizujemo i preko neke druge avio kompanije. Za bilo koju soluciju nas pozovite na dobro poznati broj 011/32-23-111 ili nam napišite za šta ste se odlučili. Srdačno Vaše www.Jeftine.Avio.Karte.rs\nBeograd Frankfurt Wizzair avio kompanijom\nTako da ako Vam je stalo da sletite baš direktno u Frankfurt i želite da koristite usluge Wizzair avio kompanije možemo Vam pored leta Beograd Frankfurt Wizzair ponuditi i varijantu sa polaskom iz Tuzle i avio kartu Tuzla Frankfurt Wizzair avio kompanijom. Razdaljina između Beograda i Tuzle iznosi 207 km, dok vazdušna razdaljina između Beograda i Tuzle iznosi 143 km.\nČEKOVIMA GRADJANA - na 10 rata čekovima.Dinamika plaćanja čekovima gradjana: I Rata odmah, ostale rate jednake svaki naredni mesec.


Zelenović sada recituje na "nebeskim pozornicama" - FILTER\nZelenović sada recituje na “nebeskim pozornicama”\nIstočno Sarajevo danas se komemorativno oprostilo od književnika, novinara, esejiste i književnog kritičara Nedeljka Zelenovića, koji je iznenada preminuo u 64. godini.\nPjesnik Goran Vračar rekao je da će Zelenović na “nebeskim pozornicama”, čekajući ostale, pričati priče o rodnim Brđanima, Bradini, kućama Zelenovića i kapeli na Kukavića brdu.\n“Znam da ćeš recitovati sa /Vladimirom/ Nastićem, /Brankom/ Čučkom, /Radoslavom/ Samardžijom, one bezvremenske stihove ‘svi su moji dragi slike sa bandera’, i onaj drugi ‘svako ima nekog koga nema’, a od danas, svi mi imamo nekoga koga nema”, rekao je Vračar.\nDanas se, ističe Vračar, Srpsko Sarajevo oprašta od velikog pjesnika, porodica od supruga, oca i djeda, a ostali od velikog prijatelja.\nGradonačelnik Istočnog Sarajeva Ljubiša Ćosić evocirao je uspomene na plodnu saradnju, ali i druženje sa Zelenovićem još od vremena kada su obavljali funkcije direktora Kulturnog centra Istočno Novo Sarajevo, odnosno načelnika ove opštine.\nĆosić je izrazio žaljenje što Zelenović nije dočekao da se ostvari jedan od njegovih snova, otvaranje pozorišta u Istočnom Sarajevu.\nOn je posebno naglasio veliki doprinos “Zelenog” na izgradnji i afirmaciji kulturnog stvaralaštva na prostorima Istočnog Sarajeva.\nDirektor Kulturnog centra Istočno Novo Sarajevo Mladen Janković s dužnim pijetetom osvrnuo se na profesionalnu karijeru Nedeljka Zelenovića, svog kolege, prethodnika na mjestu direktora ove ustanove.\nUpućujući izraze najiskrenijeg saučešća porodici Zelenović, on je naglasio da Nedeljkov lik i djelo, ozbiljnog književnika, jedinstvenog pregaoca, entuzijaste i iskrenog prijatelja, nikada neće biti zaboravljen – ne samo u Kulturnom centru, nego i svim ostalim institucijama kulture i obrazovanja na području Istočnog Sarajeva i Republike Srpske.\n“Nedeljko je bio Srbin, pravoslavac, kome je porodica bila na prvom mjestu, i svi mi taj svijetli primjer treba da slijedimo”, naveo je Janković.\nOd Zelenovića, u ime kolega, oprostio se i novinar Novinske agencije Republike Srpske Srna Ognjen Begović, koji je naglasio njegov nemjerljivi doprinos na polju istraživanja i dokazivanja zločina koje je NATO počinio bombardujući srpski narod smrtonosnim projektilima sa osiromašenim uranijumom.\n“Dragi Zeleni, neumorno si tragao za istinom, tražeći lijek kojim bi tvoji Hadžićani lakše zacijelili rane, i na tijelu i na duši. Tugovao si sa njima i za njima, čeznuo za rodbinom i prijateljima protjeranim skoro pa na kraj svijeta, daleko od rodne grude, od ognjišta, od Otadžbine”, rekao je novinar Srne na današnjoj komemoraciji u Kulturnom centru Istočno Novo Sarajevo.\nNedeljko Zelenović /64/ sahranjen je 15. marta na groblju Crkvice u Istočnoj Ilidži.\nRođen je 1958. godine u Konjicu, a gimnaziju i Filozofski fakultet završio je u Sarajevu.\nRadio je kao prosvjetni radnik, novinar i književni kritičar. Bio je predsjednik sarajevsko-romanijsko-drinske podružnice Udruženja književnika Republike Srpske i direktor Kulturnog centra Istočno Novo Sarajevo.\nZa svoje književne radove nagrađivan je u Srbiji i Republici Srpskoj i zastupljen je u mnogim zbornicima i antologijama savremene srpske književnosti.\nObjavio je knjige: “Seciranje duše” /pjesme iz 1996. godine/, “Svako ima nekog koga nema” /pjesme iz 1998. godine/, “Moje srčane mane” /pjesme iz 2000. godine/, “Očevi posljednji dani” /priče iz 2001. godine/, “Za kandilo nikad dosta ulja” /pjesme, Vidovdanska nagrada 2004. godine/, “Prvo pjevanje o ljubavi” /pjesme iz 2005. godine/ i “Pjesme za vršnjake” /pjesme za đecu iz 2006. godine/.\nMatična biblioteka Istočno Sarajevo objavila je Zelenovićevu zbirku pod nazivom “Čuvarkuće i raskućenici”, a “Pohodnik po svojoj volji” iz 2019. godine objavila je izdavačka kuća “Besjeda” iz Banjaluke.\nTags: komemoracija Nedeljko Zelenović\nPrethodna Novi detalji akcije “Golub”: Uhapšeni osumnjičeni za šverc narkotika, zaplijenjeno 5 kg droge\nSledeća FK Romanija pridružuje se prikupljanju pomoći za Miloša Božovića


“Vlada je spremna na značajno uvećanje sredstava za plate u idućoj godini”, rekao je Kasipović u izjavi novinarima nakon sastanka premijera Milorada Dodika i resornih ministara sa predstavnicima Saveza sindikata RS i granskih sindikata.\nKasipović je naglasio da bi prijedlog zakona o platama u narednih nekoliko dana trebalo da se nađe na sjednici Vlade RS, a kasnije i u skupštinskoj proceduri.\nMinistar Kasipović je rekao da se mora voditi računa o realnom rastu budžeta i ograničenjima koja postavlja Međunarodni monetarni fond /MMF/ i dodao da je Vlada spremna da nastavi pregovore sa sindikatom kako bi se došlo do najboljeg rješenja prijedloga zakona o platama.\nPotpredsjednik Saveza sindikata RS Duško Jandrić rekao je da, iako danas nije dogovorena konkretna visina plata, niti koeficijenti po kojima bi se obračunavale, mnogo toga je dogovoreno u dosadašnjim pregovorima sa predstavnicima Vlade o platama budžetskih korisnika.\n“Sindikat ne želi da izgubi ulogu pregovarača i naš prevashodni cilj jeste da plata ostane u sistemu kolektivnog ugovora i kolektivnog pregovaranja”, rekao je Jandrić.\nPredsjednik Vlade RS Milorad Dodik i resorni ministri sastali su se danas u zgradi Vlade u Banjaluci sa predstavnicima Saveza sindikata RS i granskih sindikata, sa kojima su razgovarali o mogućnostima povećanja plata zaposlenih u državnim sektoru koji se finansiraju iz budžeta.\nKomentari na članak: Vlada RS spremna za povećanje plate budžetskim korisnicima\n09.12.2008 u 20:40


Datum objave: 01.08.2017 14:40 | Autor: Ministarstvo sporta\nPrijatno iznenađen idejama koje je čuo na sastanku sa predstavnicima petnjičke lokalne samouprave, ministar Janović je poručio „da će im Ministarstvo sporta uz konkretnu finansijsku podršku, pružiti i svu neophodnu logistiku i u pripremi planiranih projekata“. Ocjenjujući da „bez dobrih uslova, nema ni velikih sportskih rezultata“, predsjednik opštine Petnjica predložio je izgradnju nekoliko infastrukturnih sportskih objekata, od kojih su im, kako je kazao, trenutno najvažniji sportski tereni i balon sala.\nMinistar je posjetio i Kancelariju za mlade gdje je sa samostalnom savjetnicom dr Nerminom Muratović i izvršnim direktorom NVO „Liberlani poredak“ Lionom Hodžićem, razmotrio mogućnost otvaranja Omladinskog kluba u Petnjici. Predstavnici opštine obećali su da će obezbijediti prostor, dok će se, kako su dogovorili, Ministarstvo sporta postarati da ga opremi.\nJanović se na inicijativu počasnih članova Fondacije „Gusinje“ sa sjedištem u Njujorku, sastao i sa predstavnicima dijaspore, koja je za jedanaest godina postojanja uložila u zavičaj blizu pola miliona dolara. Ministar sporta im se zahvalio što, baš kao i sportisti, reprezentuju Crnu Goru u inostranstvu, na častan i dostojanstven način.\nRadna posjeta Petnjica, izjave i kadrovi


Stefanović: Ne vidim ozbiljne argumente za saradnju sa SPS - Nova Borba\nNebojša Stefanović Foto: Medija centar Beograd\nStefanović: Ne vidim ozbiljne argumente za saradnju sa SPS\nPotpredsednik Glavnog odbora SNS Nebojša Stefanović uveren je da je apsolutna većina članova Predsedništa te stranke protiv ulaska socijalista u Vladu.\n"To nije želja da SNS ima neko ministarsko mesto više ili više učešća u vlasti, već reakcija na ponašanje ljudi iz rukovodstva SPS-a u prethodnom periodu", rekao je Stefanović Tanjugu.\nIako su, tvrdi, Dačić i "neki drugi" potuno sigurni da će ih Vučić pozvati u sledeću vladu, Stefanović smatra da to nije izvesno.\n"Sačekaćemo da vidimo šta će biti Vučićev predlog. U svakom slučaju očekujem da čujem ozbiljne argumente, a danas ih ne vidim, od svakoga ko bude predlagao koaliciju sa SPS", naveo je Stefanović.\nDodaje da "posebno poglavlje" u odnosima naprednjaka i socijalista predstavljaju i česti neskriveni napadi na Vučića, politiku koju predstavlja, ali i stranku.\n"Od stalne kuknjave da su marginalizovani, preko samosažaljenja i otvorenog suprotstavljanja reformskim odlukama, pa do skandiranja 'Vučiću pederu', izgleda da nisu uspeli da primete da im je isti taj Vučić pružio ruku i onda kada nisu bili potrebni ni za kakvu većinu, baš kao ni danas i da su dobili mnogo više uticaja i vlasti nego što predstavlja podrška koju su dobili na izborima", rekao je Stefanović.


Aerodromi za niže cene karata : Nadlanu.com\nAerodromi za niže cene karata\nObjavljeno 11. mar 2012. / 12:07:24\n"Svaku inicijativu koja bi dovela do smanjenja taksi i povećanja broja letova podržavaju u Montenegro erlajnzu", kazao je agenciji Beta portparol crnogorske avio kompanije Nenad Marković, koji, međutim ukazuje da su niže cene moguće jedino ako cene svojih usluga snize "svi u lancu avio industrije".\nKontrola letenja Srbije i Crne Gore predložila je nedavno sporazum izmedju "Jat ervejza" i "Montenegro erlajnza" i aerodroma u Srbiji i Crnoj Gori koji bi doveo do smanjenja cena avio karata, kroz niže takse.\nU Kontroli letenja su izračunali da je avio saobraćaj na relaciji od Podgorice i Tivta ka Beogradu u padu, i to za čak 30 odsto, od izbijanja krize 2008. godine. Smatraju da ima prostora za smanjenje cena sa sadašnjih prosečnih 136 na 50 do 60 evra.\nUkazuju da čak 70 odsto cene karte odlazi na takse i predlažu njihovo smanjenje koje bi, po kalkulaciji Kontrole letenja, povećalo broj letova iz i ka Beogradu na 15-17 dnevno u letnjem periodu.\nU "Montenegro erlajnzu" navode da ta kompanija nudi povrtanu kartu sa svim taksama po ceni od 103 evra, u kojoj taksa ucestvuje sa 93 evra.\nPODGORICA, 11. marta 2012. (Beta)\naerodrom "nikola tesla"avioprevoz


Mali: Do kraja godine rast BDP-a 4,4 odsto - Infobrif\nObjavljeno 11.12.2018. u 13:02\nFOTO TANJUG/ RADE PRELIĆ/ bg\n„U naredne tri godine ići ćemo ka merama koje će pospešiti rast BDP-a još agresivnije“, poručio je Mali na prezentaciji strateškog dokumenta „Program ekonomskih reformi i predstavljanje preliminarne liste strukturnih reformi 2019-2021“ za koji je tražio podršku privrednika.\nZa narednu godinu je, naveo je Mali, planiran rast od 3,3 odsto BDP-a, ovu godinu će, treću za redom, budžet biti u suficitu, i to 0,6 odsto BDP-a, a sledeće godine ići će se na još veći suficit.\nMali je rekao i da će se nastaviti sa otvaranjem novih fanrika i zapošljavanje mladih, i istakao da su jasna pozitivna kretanja na tržištu rada.\n„Nismo zadovoljni, treba da idemo još na smanjenje nezaposlenosti, ali trend je dobar“, ocenio je ministar finansija.\nOn je naglasio da će u sprovođenju najvažnijeg dokumenta u naredne tri godine Vlada uvažiti mišljenje privrede, kao što su zajednički radili i na setu zakona koji je prošle nedelje usvojenen u parlamentu.\nU saobraćaju godišnje pogine „ceo“ jedan Kopenhagen\nGlasanje o Bregzitu pomereno za januar


... zajednica, ekoselo i edukacioni centri. Nalazi se na ostrvima Iona i Erraid zapadne Škotske. Svi se možemo uveriti u to da bez poštovanja i očuvanja prirode i održivog razvoja nema ni našeg ...\n3. Zimovanje kune zlatice\nU šumama Evrope i Azije, sve do zapadnih delova Sibira na istoku, naKavkazu i mnogim mediteranskim ostrvima, živi kuna zlatica. Najviševoli stoletne šume u kojima je guste krošnje skrivaju od grabljivaca,ali ...\n4. Ledena ptica\nNa nepristupačnim liticama ostrva rasutih po hladnim vodama Severnog ledenog okeana, na Aleutskim ostrvima, Sahalinu, Kurilima, na obalama Skandinavskog poluostrva, Velike Britanije, Islanda, Grenlanda ...\n5. I dalje traje pokolj kitova na Farskim ostrvima!\nNa Farskim ostrvima - koja pripadaju Danskoj - i dalje se održava pokolj kitova... Pored Japanaca, koji svake godine pobiju na hiljade delfina i kitova, pri čemu te inteligentne i druželjubive životinje ...\n6. Topljenje leda na Severnom polu\n... . Zbog poplava pre mesec dana je grupa turista evakuisana iz nacionalnog parka Auyuittuq (na jeziku domorodaca "zemlja koja se nikada ne otapa") koji se nalazi na severnim kanadskim ostrvima Bafinova zeml ...\n7. Raste broj ugroženih vrsta biljaka i životinja\n... rnog trovanja. Na listi ugroženih vrsta IUCN nalazi se ukupno 12.043 vrsta biljaka, od kojih je njih 8.447 pod direktnom pretnjom. Havajsko drvo, kao i mnoge druge endemske biljke na ostrvima u Paci ...\n8. Crveno more\n... e javnosti usredsređena je ka Farskim ostrvima u poslednjih nekoliko godina.Običaj je,gotovo tradicija da se jedanput godišnje svi porodično okupe,od najstarijeg do najmlađeg člana kako bi ravnoprav ...